Ιστορίες ενός αρτόμου.: Οκτωβρίου 2012\nPosted by Ευτυχία* at 5:21 π.μ. 3 σχόλια:\n"Γύρισα όλη τη γη για να βρω την αγάπη\nμέχρι ν'αγαπήσω εμένα δεν αγάπησα κανένα\nκι η χαρά είναι ένα κλικ που είναι δίπλα στον καθένα.", τραγουδάω και είμαι έτοιμη να ψάξω.\nPosted by Ευτυχία* at 8:47 μ.μ. Δεν υπάρχουν σχόλια:\nΖητήστε από τους άλλους αγάπη, τους κάνει να ανησυχούν.\nPosted by Ευτυχία* at 12:26 π.μ. Δεν υπάρχουν σχόλια:\nΕνα παράπονο έχω από τους γονείς μου.\nΘα ήθελα να μπορώ να τους αγαπώ με όλη μου την καρδιά και να τους ευχαριστώ για τη ζωή και τις μνήμες που μου δώσανε.\nΔε με άφησαν ποτέ να χαρώ αυτό το ελάχιστο δικαίωμα.\nΓια κάθε ίχνος ευγνωμοσύνης, πρέπει να καταθέσω και μερικά χρόνια από τη ζωή μου.\nΜου βιάσατε την παιδικότητα ρε.\nPosted by Ευτυχία* at 3:32 μ.μ. Δεν υπάρχουν σχόλια:\nΤι κακό πράγμα ο χρόνος ρε παιδί μου.\nΦοβάμαι πολύ το χρόνο για την ταχύτητά του αλλά παράλληλα όταν έχω ελεύθερο χρόνο δεν αντέχω τις σκέψεις που κάνω.Αν δεν είχα χρόνο, δε θα έγραφα αυτή τη στιγμή, ούτε θα καθόμουν να ξετρυπώσω προβλήματα.\nΝα έχει κανείς χρόνο ή να μην έχει;\n-Να έχει γεμάτο χρόνο.\nPosted by Ευτυχία* at 4:04 π.μ. Δεν υπάρχουν σχόλια:\nΟνειρεύομαι να παίζουμε και να βάζουμε μαζί πλυντήριο και να απλώνουμε τα ρούχα μας και να μυρίζει φρεσκάδα και αγάπη ο αέρας και όταν βγαίνεις από το μπάνιο να σε αγκαλιάζω και όταν κρυώνω να έρχεσαι να με ζεσταίνεις και να περνάμε μέρες ολόκληρες μέσα στα παπλώματα, να μην θυμόμαστε τι μέρα είναι -απλά να αγαπιόμαστε- και να χουχουλιάζουμε και να είναι για μας πάντα Κυριακή και να γελάμε και να γεμίζω κάθε μέρα και να είμαι ευτυχισμένη επειδή ακούω το χαζό γέλιο σου και να κάνω πράγματα που δε θα έκανα με άλλους γιατί είσαι εσύ και σε κάνουν χαρούμενο και να αναρωτιέμαι πως θα προλάβω να ζήσω τόσα πράγματα που θέλω μαζί σου αλλά να μη με νοιάζει ο χρόνος, γιατί απλά σκέφτομαι να είμαι μαζί σου και ο χρόνος παγώνει την ίδια στιγμή και να κοιμάμαι με αυτή την ίδια έκφραση κάθε μέρα που με κάνει να ντρέπομαι γιατί σκέφτομαι πως θα με δεις όταν κοιμάμαι και να ξυπνώ για να σε δω και να ανοίγεις τα μάτια και να γελάμε και να μην μπορούμε τελικά να κοιμηθούμε και να τρώμε πρωινό το ξημέρωμα και να παριστάνουμε πως ζούμε παραμυθένια ζωή μέσα στην αστική μας σαπίλα και να φτάνει το πρωί και να βλέπουμε ταινίες με μισό μάτι και να γκρινιάζουμε και να μουρμουράμε και να φεύγεις στη δουλειά και να είμαι ανήσυχη και να περιμένω ενώ έχω χίλια πράγματα να κάνω (αλλά μυαλό για τίποτα) και να διαβάζω πράγματα που με εκνευρίζουν και να μουτζουρώνω τις σελίδες στις άκρες και να σε σχεδιάζω παντού όπως όταν ερωτευόμουν στο σχολείο και να κάνω καρδούλες παντού και να μην ακούω τι μου λένε και να γυρνάω σπίτι σφυρίζοντας και χοροπηδώντας και όταν σε δω να γίνομαι υπερδοτική και να σε σφίγγω και να νιώθω σπαστικιά και να με πιάνουν οι ανασφάλειες γιατί νομίζω πως δεν είναι δυνατόν να με αγαπάς όσο εγώ και να σε ρωτάω πράγματα που σε οργίζουν και να σε χαζεύω να ορίεσαι και να μην πιστεύω πόσο όμορφος είσαι και μετά όταν μιλάς να μετανιώνω για όλα αυτά που σκέφτηκα και να τα ξεχνώ και να ελπίζω να μαλώνω συχνότερα μαζί σου, γιατί είσαι ακόμα πιο υπέροχος όταν είσαι θυμωμένος και τα μάτια σου κινούνται τόσο γρήγορα και είναι υγρά και γεμάτα και παιδικά και η φωνή σου με ανατριχιάζει και εύχομαι μέσα μου κάθε μέρα να μου λέει καλημέρα και συγκινούμαι που τα βιώνω όλα αυτά και δεν ξέρω πως γίνεται να ζω χωρίς αυτά-αλλά αυτό φοβάμαι και πονάω να το σκέφτομαι- και όποτε βγαίνω στον κόσμο μόνη μου χαμογελώ γιατί αισθάνομαι πως είσαι μαζί μου και κρυφά σφίγγω τον αέρα στο χέρι μου και προσποιούμαι πως περπατάμε μαζί, το κάνω διακριτικά για να μη με καταλαβαίνουν οι περαστικοί και όποτε τους κοιτώ στα μάτια χαίρομαι και προσπαθώ να τους καταλάβω-έστω για λίγο-και αφήνω τον ήλιο να μου καίει το πρόσωπο και βρίσκω τα σημεία της πόλης που μου θυμίζουν στιγμές μας,τα τραγούδια που μας αρέσουν και που χορεύουμε μαζί σαν μικρά παιδιά και είναι σαν να σε νιώθω με το απαλό σου δέρμα δίπλα μου-πανέμορφος,πόσο καμαρώνω όταν περπατάμε μαζί- και ξεχνιέμαι και τελικά δεν πηγαίνω για ταινία, αλλά κάθομαι σπίτι και γράφω ή χορεύω ανέμελα σε πάρτι με φίλους και όταν γυρνώ περνώ πάντα από Μπενάκη και Τσιμισκή και ονειρεύομαι μια μέρα να κοιτάμε μαζί το Λυκαβηττό από εδώ και όποτε κατεβαίνω τη Ζωοδόχου Πηγής και ο ήλιος πέφτει θέλω να είσαι εδώ και να λέμε αστεία και να νιώθεις άβολα όταν δε θα γελάω και γι'αυτό εγώ να γελάω με όσα λες και να με τραντάζεις όταν αγχώνομαι και φοβάμαι και να κλαίω πάνω σου και να με αγκαλιάζεις το βράδυ γιατί δεν μπορείς να κοιμηθείς αλλιώς και να μου βαραίνεις το στήθος με το κεφάλι σου και να μην μπορώ να πάρω ανάσα και να νομίζω πως θα πάθω ασφυξία, αλλά δε με νοιάζει και να λιώνω μέσα μου και να γίνομαι χιλια κομματάκια σαν την Αμελί όταν συναντά τον έρωτά της όποτε σε βλέπω να μου χαμογελάς και να θέλω να μοιραστώ τα πάντα μαζί σου, τις σκέψεις μου και ό,τι όμορφο μπορεί να έχω αρκεί να νιώθεις ασφαλής και ευτυχισμένος και να μου μαθαίνεις πράγματα και να σε ακούω και να με λες φλύαρη και να σου λέω τα νέα της ημέρας, αλλά να μη θεωρώ πως όσα σου λέω έχουν αξία, γιατί προτιμώ να κάνουμε νέα πράγματα μαζί και να βρίσκω τις φωτογραφίες σου και να ανακαλύπτω πόσο τρυφερά σε έβλεπα πάντα και να σου γράφω και να σε τρομάζω και να τρως φρίκες για τα πιο απλά πράγματα του κόσμου και να πνίγεσαι σε μια κουταλιά νερό και να προσπαθώ να σε σώσω ακόμα κι αν δεν ξέρω ούτε εγώ κολύμπι και να θέλω να κάνουμε έρωτα στο αστεροσκοπείο όπως λέει και ο Κ.Βήτα-γιατί στερεονοβικός είναι ο έρωτάς μας- και να το φωνάζω και να ταξιδεύω και όπου και να πηγαίνω συνειρμικά να σε βλέπω, να νομίζω πως περνάς διπλα μου, να σταματώ και να τρελαίνομαι και να θέλω να σε φιλήσω και να μην ξέρω τι ακριβώς θέλω από σένα ακόμη και όταν σε κοιτάω -εκεί είναι που μπερδεύομαι πιο πολύ από ποτέ- και να μιλάμε για αγάπη και να μου ομορφαίνεις τον κόσμο, γιατί είσαι το πιο όμορφο πάνω στη γη και να μην μπορώ να κοιμηθώ το βράδυ και να σφιγγεται το στομάχι μου και να γίνομαι βαρετή στους φίλους και να με χάνουν και όποτε μιλώ μαζί σου να λάμπει και να γλυκαίνει μαγικά το πρόσωπό μου και να μη μπορώ να σταματήσω να χαμογελάω, να λαχταρώ να σε δω αλλά να περιορίζω και να καταπιέζω το πάθος μου και τον έρωτά μου και να τα χαλιναγωγώ όλα, γιατί προσπαθώ να καταλάβω τι συμβαίνει και προσπαθώ και προσπαθώ και προσπαθώ και η καρδιά μου να είναι έτοιμη να εκραγεί, αλλά να μη με νοιάζει να τα κρατώ μέσα μου γιατί αυτό είναι το μόνο που φοβάμαι, μη φύγεις, γιατί θα τρόμαζες αν ήξερες πόσο ερωτευμένη είμαι μαζί σου.\nPosted by Ευτυχία* at 9:32 μ.μ. 3 σχόλια:\nΚάθομαι στον καναπέ και ακούω μουσική από τα '90s με τα γαλάζια ακουστικά μου.Μοσχοβολάει αέρας.\nTα γλυκά φωτάκια από τα παιδικά παιχνίδια για τον ύπνο έγιναν τρελά φώτα λέηζερ σε ντίσκο και κλαμπ, αυτά έγιναν νυχτερινά φανάρια, νευρικά φώτα αυτοκινήτων, χαλασμένες λάμπες φθορίου και αυτά με τη σειρά τους ατμοσφαιρικά κεριά.\nΣήμερα το μόνο φως έρχεται από την οθόνη του υπολογιστή.Αύριο θα δω στο σινεμά τα "φώτα της πόλης".\nΚοιτάω έξω από το παράθυρο, έχουμε μια κίτρινη σπασμένη λάμπα να φωτίζει όλη τη γειτονιά.\nΟ χρόνος τρέχει με την ταχύτητα του φωτός.\nPosted by Ευτυχία* at 12:28 μ.μ. Δεν υπάρχουν σχόλια:\nΔε μου αρέσει να γκρινιάζω, αλλά είναι γεγονός.Πάντα μου την έδιναν τα ηλίθια αστεία.\nΔε μιλώ για αυτά τα άβολα αστεία που κάνουμε για να γελάσει η παρέα μας ή να πάρουμε επιβεβαίωση για το ότι έχουμε χιούμορ.Κι εγώ κάνω τέτοια-συνειδητά ή μη-θέλω πολλές φορές να νιώσω πως είμαι αστεία.\nΚάποιες φορές αυτό γίνεται επιτυχημένα, άλλες άγαρμπα, κρυόκωλα, αδιάφορα, άλλες φορές είναι τόσο γελοίο που καταντάει αστείο κοκ.\nΤέλος πάντων, είναι υγιές.Αυτή την "αθώα" πλευρά των ηλίθιων αστείων όλοι την έχουμε σε κάποιο βαθμό-ευτυχώς.\nΤο θέμα μου είναι τα δήθεν αστεία (υποτιμητικά σχόλια και χειρονομίες σε βάρος του άλλου) που είναι κακεντρεχή, βγάζουν κενή ειρωνεία, ανούσιο σνομπισμό και δείχνουν έλλειψη σεβασμού.\nΔε λέω κάτι το καινούργιο, αλλά πραγματικά ενοχλούμαι και θέλω να το μοιραστώ.\nΒρίσκομαι πολλές φορές στη θέση του θιγμένου από φίλους μου που έχουν ανάλογη αίσθηση χιούμορ.Το έχω συζητήσει μαζί τους, αλλά δε βγαίνει άκρη.\nΣκέφτομαι λογικά.Ίσως εγώ να είμαι υπερβολική,μήπως κάνω κάτι λάθος κλπ.\nΚαι πάλι,αν ισχύει αυτό,δεν παύουν τα αστεία αυτά να είναι υποτιμητικά και ηλίθια.\nΝα φύγεις; Να κρατήσεις την απόστασή σου;\nΚαι πες πως το κάνεις.Είναι λύση η φυγή σε τέτοιες περιπτώσεις; Όχι,είναι απλά εύκολο.\nΚάθεσαι λοιπόν και ανέχεσαι.Είσαι μαλάκας ή δεν είσαι;\nΛες κάτι που σε ενοχλεί.Στη χειρότερη θα φανείς ξενέρωτος-σωστά,γιατί εισαι ξενέρωτος αν προσβάλλεσαι και ο άλλος έχει δικαίωμα να λέει και να πράττει ό,τι θέλει.(Τέλεια.)\nΝα απαντήσεις; Είναι το πιο εύκολο πράγμα του κόσμου-ειδικά αν είσαι και καλός ρήτορας,να ξεφτυλίσεις τον άλλο.\nΚαι μετά τι; Θα πει,θα πεις, πάμε στο δημοτικό και παίζουμε και ξύλο.\nΚαι μετά ''κουλ ρε''.(Δεν ψήνομαι.)\nΟικειότητα δε σημαίνει πως καβαλάμε τον άλλο, αλλά πως έχουμε μεγαλύτερη κατανόηση.\nΤί να το κάνεις αν ο άλλος σε αγαπάει αλλά δε σε σέβεται;Και πώς γίνεται αυτό στην τελιική;\nΤο να γελάσεις με κάποιον που έπεσε, είναι διαφορετικό απ'το να βάλεις τρικλοποδιά.Αυτό που δημιουργεί την ανάγκη για τέτοιου είδους πλάκες,φαίνεται πως είναι η ανασφάλεια.Και σαν επόμενο,ο φοβισμένος μειώνει τον άλλο για να φανεί ανώτερος ή έστω να τον υπολογίσουν.\nΝα αγαπάς τους ανθρώπους ρε, να μην τους φοβάσαι.\nΝα μην πληγώνεις για να μην πληγωθείς.Είναι η πιο άνανδρη βία αυτό το πράγμα.\nΝα γελάς όταν χαίρονται και όχι όταν νιώθεις ανώτερος.\nΕτσι θα καλύψεις τον πόνο και το φόβο σου καημένε;\nΜέχρι να βγάλουν το σκασμό, να μη γελάς με βλακείες.\nΤα φιλιά μου σε όσους ανέχονται τους ηλίθιους και σιωπούν όχι από αδυναμία, αλλά από υπέρβαση.\nPosted by Ευτυχία* at 10:45 μ.μ. 2 σχόλια:\nΞυπνάς μια μέρα και είσαι 20.\nPosted by Ευτυχία* at 6:02 μ.μ. Δεν υπάρχουν σχόλια:\nΠέρσυ είπα αυτό.\nΦέτος, πιστή στον εαυτό μου μένω μέσα με ηρεμία, μουσική, καθαρό σπιτάκι και μυαλό να κάνω τον απολογισμό.Όχι καταναγκαστικά, πιο πολύ φυσικά θα έλεγα.\nΟι ωραίες μυρωδιές στο σπίτι και η ησυχία με μελαγχολούν, αλλά πιστεύω πως είναι όμορφο συναίσθημα.\n(Γεννήθηκα Τρίτη 13 με χαλάζι λίγο πριν τα μεσάνυχτα-πώς θα γινόταν να μη βγω μελαγχολική;)\nΜπήκα και εγώ στην τρίτη δεκαετία της ζωής μου.Πάνε τα -teen.\nΑς ευχηθώ να είναι για καλό το ''2'' μπροστά.\nΝα με χαιρόμαστε.\nΤην πήρα τη δόση μου γερά φέτος.\nΟι Νύχτες μας γέμισαν με όμορφους ανθρώπους, αγάπη και φιλμ.\nΕίχα την τύχη (;) ή τιμή (;) ή ό,τι θέλετε πείτε, να προεδρεύω στην κριτική επιτροπή για το διεθνές διαγωνιστικό.Αφήστε με να το παινευτώ,δεν θα το λέω και για πάντα.:)\nΠροφανώς και όλη η κατάσταση για μένα ήταν ιδανική.\nΤαινίες και κριτική.\nΕίδα μπόλικο πράμα (συνολικά 29 προβολές) και δε χόρτασα, έτρεχα από σινεμά σε σινεμά και βούλιαζα στα καθίσματα.\nΠλέον μπορώ να σας κάνω ανάλυση για τις αίθουσες,να σας πω ακριβώς που θα πιαστεί ο κώλος σας,που δε θα βλέπετε ή που είναι καλύτερα να πάτε με αμόρε και όλα τα σχετικά.\nΣτην αρχή πανικός.\nΠρόγραμμα και πάσο στο χέρι με μαρκαρισμένες ταινίες,έτοιμη να πετάω στις προβολές. Μετά ήρθαν τα άλλα νυχτοπούλια: Φωτογράφοι, διοργανωτές, άνθρωποι του φεστιβάλ γενικότερα> νέοι φίλοι. Πήγαμε σε πάρτυ -απ'όπου και οι αναμαλλιασμένες φωτογραφίες, γνώρισα νέο κόσμο. Ωραίο κόσμο, άρτομα από τα δυνατά.\nΛίγο το κρασί, λίγο οι γνωριμίες, λίγο το ότι συνηθίσαμε στην καθημερινότητά μας, εγώ δεν κατάλαβα πως πέρασε και με δυσκολία το αποχωρίζομαι.Στην τελετή απονομής των βραβείων, με το φούξια μου φορεματάκι, εκφώνησα τα τρια βραβεία του διεθνούς διαγωνιστικού.\nΔεν αντιλαμβάνεστε άγχος.Αγχος,όχι αστεία.\nΠέρασα όμορφα και γέμισα τις Νύχτες μου με εμπειρίες που άξιζαν.Και ταινίες.\nΣαν συμβουλεύω να δείτε το Sister που βραβεύτηκε ως καλύτερη ταινία -και το άξιζε (η μόνη ταινία που ομόφωνα θέλαμε να κερδίσει τη Χρυσή Αθηνά), το ρομαντικό κινούμενο σχέδιο Ernest and Celestin, το ευφάνταστο Safety not guaranteed, το ξεχωριστό Oversimpilification of her Beauty, το τρυφερό Teddy Bear και τα κοσμοπολίτικα νεουορκέζικα έργα του Stillman.\nΗ ελληνική συμμετοχή υπήρξε μεγάλη φέτος και είναι καλό να ειπωθεί πως είναι αισιόδοξο να βλέπεις φρέσκο αίμα σε ένα χώρο δημιουργικό- και πόσο μάλλον όταν μπαίνει δυναμικά.\nΥπάρχουν πολλών ειδών διαμάντια που μπορεί να βρει κανείς στα "σκουπίδια" της Αθήνας, αρκεί να υπάρχει διάθεση και υπομονή.\nΌλο αυτό έσκασε ξαφνικό και μου έκανε φορμάτ.\nΝταν.Πάρε,Ευτυχία.Σαν καλοστημμένη φάρσα.\nΕίδαμε, ακούσαμε, μιλήσαμε, γνωρίσαμε, φανταστήκαμε, νυστάξαμε, πιαστήκαμε, γελάσαμε, αγαπήσαμε και μόλις άρχισαν όλα αυτά να συμβαίνουν στις Νύχτες μας, ξημέρωσε.\n'Ετσι είναι οι Νύχτες όμως, κρατούν λίγο όταν ονειρεύεσαι.\n*Προσπάθησα οι φωτογραφίες που συνοδεύουν το κείμενο να είναι οι πιο χαρακτηριστικές για το δικό μου ημερολόγιο του φεστιβάλ.\nΕυχαριστώ τους φωτογράφους (και φίλους) Γιώργο Κορακιανίτη, Δανάη Ίσαρη, Θοδωρή Μάρκου, Βασίλη Σπύρου και Ρέντη Guzja.\nΑναμνήσεις του φεστιβάλ θα δείτε και στο Toy Cafe,στην έκθεση φωτογραφίας.\nPosted by Ευτυχία* at 5:27 π.μ. Δεν υπάρχουν σχόλια:\nΕίμαι χαρούμενη και αισιόδοξη.\nΔιάβαζα τις προηγούμενες ιστορίες-αναρτήσεις με αφορμή μια συνάντηση και μελαγχόλησα.\nΒλέπω το πέρασμα του χρόνου σ'αυτές τις λέξεις.\nΓαμώτο, περίεργο πράγμα που είναι ο άνθρωπος.\nΌλα είναι στο μυαλό του, αλλά τίποτα να ελέγχει μέσα του.\nΣήμερα παρατηρούσα στο δρόμο,θυμόμουν, μάζευα ιστορίες για να σας πω.\nΗταν το πρώτο φθινόπωρο.Κι όπως επιβάλλει κάθε Οκτώβρης και νέα αρχή.\nΠερνούσα τη μέρα μου με τους νέους στόχους,νέες σκέψεις,νέους ανθρώπους,νέα ενδιαφέροντα.\nΏσπου, έσκασαν παλιές μου ιστορίες. Όχι,δεν ταράχτηκα.\nΑντιθέτως, με φυσικότητα πήγα εκεί και χάρηκα.Και όλα γίνονται ίδια.\nΚαι μετά ήρθαν οι σκέψεις, οι μνήμες και το αίσθημα.\nΟι έρωτες και οι φαντασίες.\nΠοιόν πάω να κοροιδέψω;\nΕυχαριστημένη που μπορώ και βλέπω αυτά τα πράγματα, που τα θυμάμαι και που μπορούν να με συγκινούν.\nΗ δύναμη της αγάπης,βλέπετε.\nPosted by Ευτυχία* at 3:07 π.μ. 3 σχόλια:\nΣτέλνω όχι για να πω τίποτα σπουδαίο, αλλά για να μοιραστώ κάποια νέα.\nΚαιρό είχα να ηρεμήσω και νομίζω πως από αύριο θα πιεστώ πολύ. Ωχού.\nΣήμερα έκανα γερμανικά μετά από πολλά χρόνια.Τρομερό πράγμα να μιλάς ξένες γλώσσες.\nΣτο μυαλό μου συνέχεια αυτές τις μέρες έχω και το άγχος των γενεθλίων μου.\nΦταίει που γίνομαι 20; Η στρογγυλοποίηση με τρομάζει λίγο.\nΠροβληματίζομαι για το αν θα με θυμηθούν και ποιοί, αναρωτιέμαι αν θα πάρω δώρα, σκέφτομαι τι δώρα θα ήθελα και μετά με μαλώνω και λέω πως δε θα έπρεπε να σκέφτομαι έτσι χαζά, αλλά αμέσως μου απαντώ πως μια φορά το χρόνο το δικαιούμαι κι αυτό.Γιατί να νιώθουμε ενοχικά που θέλουμε να λάβουμε προσοχή και αγάπη για μια μέρα;\nΌχι δεν είναι τόσο σημαντικό, ούτε θα αλλάξεις από τη μια στιγμή στην άλλη.\nΕίναι χαρά να σε σκέφτονται καθημερινά και οι ευχές να είναι αληθινές.Όπως σας έχω γράψει και στο παρελθόν, μακάρι να ευχόμαστε χωρίς να ψάχνουμε αφορμές.\nΑπό την άλλη όταν υπάρχει ήδη λόγος ή αφορμή, κάτι περιμένεις με λαχτάρα.Κάτι.\nΉθελα να σας το εξομολογηθώ με την ελπίδα να είναι μια σκέψη που κάνετε κι εσείς.\nΉθελα επίσης να πω καιρό αυτή τη λέξη: Μαφαλντίαση.\nΤο 'πα και ηρέμησα.\nΑπό το δωματιάκι μου (που τόσο αγαπώ), ελπίζω να έχετε μια όμορφη μέρα.\nPosted by Ευτυχία* at 11:25 μ.μ. 2 σχόλια:\nΣε συνάντησα βράδυ στο μετρό.\nΜένω μόνη και ανεβαίνω τις σκάλες του σταθμού,με ακολουθείς.\nΓελάω.Τι χαζό παιδί.\nΜου ζητάς μια αγκαλιά.Απλά μια αγκαλιά.Τόσο πολύ.\nΟ ρομαντισμός ξεφεύγει.\nΜου ζητάς να μου κρατάς το χέρι.\nΚρατάς τον αριθμό μου.\nΜαγεία.Ελπιζω να μη με πάρεις ποτέ τηλέφωνο και να μη σε ξαναδώ.\nΌταν νιώθω αγάπη, καταλαβαίνω τη ζωή.\nPosted by Ευτυχία* at 1:50 π.μ. Δεν υπάρχουν σχόλια:\nΣυγνώμη αν είμαι κουραστική.\nΑπλά, έχω πολλά ''θέλω''.\n"Όταν δεν έχουμε φρένα, ας έχουμε δυνατή κόρνα."\nΩραία η λογική του να βρίσκεις λύση στο πρόβλημα με εναλλακτικούς τρόπους.Ρομαντικό.\nΕγώ λέω καλύτερα να μην οδηγείς όταν δεν έχεις φρένα.\nΓάμα τον εαυτό σου- οι άλλοι δε φταίνε σε τίποτα να τους πάρεις αμπάριζα.\nΑσε που με τη λογική ''σκυλί που γαβγίζει, δε δαγκώνει" έχουμε χάσει το κριτήριο του κινδύνου πια.\nPosted by Ευτυχία* at 1:27 π.μ. Δεν υπάρχουν σχόλια:\nΕίμαι ενθουσιασμένη που μπήκε ο Οκτώβρης.\nΑπό μικρή έλεγα πως είναι ο αγαπημένος μου μήνας-επειδή έχω γενέθλια, φυσικά.\nΌσο μεγαλώνω τόσο τον ψιλοφοβάμαι.\nΑλλά για κάποιο λόγο ανεξήγητο, είναι σαν να έχω κάνει συμφωνία μαζί του να τον αγαπώ.\nΣήμερα,πρώτη μέρα του Οκτώβρη,έμεινα μέσα με ίντερνετ, μουσική, πλυντήρια και καθαριότητες.\nΠολύ το χρειαζόμουν.Αχ.\nΧαλάρωσα και κλείστηκα στο λιλά υπνοδωμάτιο για να σκεφτώ και να ονειρευτώ με την ησυχία μου.\nΤί χρώμα να έχουν οι μήνες άραγε;\nΚόλλησα στο εξης: Χωρίς να το θέλω,στη μνήμη μου δεν έχω θερμά χρώματα,τα απωθώ.\nΕίμαι ερωτευμένη με το μπλέ.\nΟι μήνες, όσο έπαιζα με τη φαντασία μου, άλλαζαν τόνους, αλλά στο τέλος αυτοί που με θλίβουν πήραν τα πιο όμορφα χρώματα.\nΟ Οκτώβρης είναι το μοναδικό πορτοκαλί πράγμα που είχα ποτέ.


Canon EOS M200 Black Kit EF-M 15-45mm IS STM->Mirrorless System Cameras - www.katerelos.gr\nΑρχική σελίδα » ΦΩΤΟΓΡΑΦΙΚΕΣ ΜΗΧΑΝΕΣ » Mirrorless System Cameras » Canon EOS M200 Black Kit EF-M 15-45mm IS STM Canon EOS M200 Black Kit EF-M 15-45mm IS STMΚωδικός Katerelos: 055608, MPN: 3699C027AA, EAN: 8714574664439\n479.00€\tΚερδίζετε bonus 3.86€ Σε απόθεμα - Άμεσα διαθέσιμο\nΣυμπεριλαμβάνεται Cashback 30€\nCanon EOS M200 Black Kit EF-M 15-45mm IS STM\nΠοτέ δεν ήταν πιο εύκολο να βγάζετε και να μοιράζεστε δημιουργικές φωτογραφίες επαγγελματικής ποιότητας. Η EOS M200 είναι μια έξυπνη, συνδεδεμένη, ελαφριά μηχανή που θα ξεκλειδώσει την δημιουργικότητά σας και θα δώσει άλλη αξία στη φωτογράφισή σας.\nΜην ακολουθείτε το κοινό των smartphone. Ανακαλύψτε τη δημιουργική σας πλευρά με μια εύχρηστη, συνδεδεμένη μηχανή EOS που σας επιτρέπει να τραβήξετε φωτογραφίες επαγγελματικής ποιότητας, να αλλάζετε φακούς και να καταγράφετε το περιβάλλον κάθε περίστασης, ακόμα και σε ασθενή φωτισμό.\nΑναβαθμίστε τη φωτογράφισή σας\nΦωτογραφίστε περισσότερο από όσο μπορεί το smartphone. Οι υψηλής ποιότητας φωτογραφίες με τη EOS M200 αντέχουν τη δοκιμασία του χρόνου, καταγράφοντας το περιβάλλον σημαντικών περιστάσεων και εμφανίζοντας τα θέματά σας στην καλύτερη μορφή τους.\nΣυνδεδεμένη απρόσκοπτα με την ψηφιακή σας ζωή\nΔείξτε τις δημιουργικές σας ικανότητες σε φίλους και ακόλουθους. Συνδέστε τη EOS M200 στην έξυπνη συσκευή σας με το Wi-Fi και το Bluetooth για αυτόματη μεταφορά εικόνων, κοινή χρήση φωτογραφιών online και απομακρυσμένο έλεγχο μηχανής.\nΞεκλειδώστε τη δημιουργικότητά σας\nΔεν ήταν ποτέ ευκολότερο – ή πιο διασκεδαστικό – το να βγάζετε φωτογραφίες με το δικό σας ιδιαίτερο στυλ. Το καθοδηγούμενο περιβάλλον χειρισμού της EOS M200 και η λειτουργία δημιουργικής υποβοήθησης καθιστούν εύκολες τις φωτογραφίες επαγγελματικής ποιότητας.\nΗ EOS M200 είναι μικρή και αρκετά ελαφριά για να την έχετε μαζί σας στην καθημερινή τσάντα σας. Μια ανοιγόμενη κατά 180˚ οθόνη αφής σάς βοηθά να συνθέσετε από δημιουργικές γωνίες και να βγάζετε υπέροχες selfie.\nΑφηγηθείτε την ιστορία σας χρησιμοποιώντας μια τεράστια σειρά εναλλάξιμων φακών. Εμπνευστείτε και δημιουργήστε με έναν φορητό φακό EF-M ή εκμεταλλευτείτε την απόλυτη ευελιξία επιλογής οποιουδήποτε φακού EF/EF-S μέσω ενός προσαρμογέα.\nΟλοκληρώστε την ιστορία με ένα βίντεο 4K\nΗ EOS M200 καταγράφει βίντεο 4K το οποίο φαίνεται εκπληκτικά στην τηλεόραση 4K του σπιτιού σας. Επίσης, δοκιμάστε να τραβήξετε πλάνα σε αργή κίνηση στα 120fps σε λειτουργία HD ή να δημιουργήσετε ταινίες time-lapse με την εκπληκτική ανάλυση 4K.\nAPS-C CMOS (1.6x Crop Factor)\nAnsmann Canon LP-E12 750mAh


AμεA - Άτομα με Αναπηρία - Δικαιώματα και Παροχές: Φως στο γενετικό υπόβαθρο της οστεοπόρωσης\nΔεκάδες νέες γενετικές περιοχές που συνδέονται με αυξημένο ή μικρότερο κίνδυνο για οστεοπόρωση και κατάγματα εντόπισε διεθνής ερευνητική ομάδα, με επικεφαλής τον δρ. Γιάννη Ιωαννίδη της Ιατρικής Σχολής του πανεπιστημίου Ιωαννίνων και του πανεπιστημίου Στάνφορντ της Καλιφόρνια.\nΣύμφωνα με τους ερευνητές η γενετική αρχιτεκτονική της οστεοπόρωσης είναι πολύπλοκη και είναι ακόμα πρόωρο να προβλεφθεί ποιος άνθρωπος αντιμετωπίζει τον μεγαλύτερο κίνδυνο οστεοπόρωσης και καταγμάτων.\nΗ έρευνα που αφορούσε περισσότερους από 100.000 ανθρώπους, εντόπισε έξι περιοχές γονιδίων, οι οποίες σχετίζονται με τον κίνδυνο εξασθένησης των οστών και πρόκλησης κατάγματος στους μηρούς ή τη μέση.\nΑναρτήθηκε από Notis στις 4:38 μ.μ.


Babysitter για 4 παιδιά, Βούλα, Αγγελίες εύρεσης εργασίας\nBabysitter για 4 παιδιά, Βούλα\nΖητούνται 2 babysitter για να συνοδέψουν δυο άδερφες και τα παιδιά τους στις διακοπές τους σε ελληνικό νησί για 2 εβδομάδες. Καθήκοντα ως εξής: Απασχόληση των παιδιών κάποιες ώρες της ημέρας και φύλαξή τους ορισμένα βράδια, προετοιμασία φαγητού για τα παιδιά, μάζεμα παιχνιδίων, άπλωμα ρούχων κλπ. Τα δύο παιδιά δεν μιλάνε καθόλου ελληνικά οπότε τα αγγλικά ή γαλλικά σε καλό επίπεδο είναι απαραίτητα. €500 το άτομο, μεταφορικά + διαμονή. Θα υπάρχει ελεύθερος χρόνος για μπάνια, βόλτες κλπ.\n3 χρονών , 4 χρονών , 5 χρονών , 4 χρονών\nΑπό: 11 Αυγούστου 2018 Ώρα: 00:00\nΑπό: 25 Αυγούστου 2018 Ώρα: 00:00


Έξι σημαντικοί λόγοι για να καταναλώνουμε νερό!\nΟ καθένας μας μπορεί να καταλάβει ή έχει ακούσει για το πόσο αναγκαία είναι η επαρκής κατανάλωση νερού καθημερινά. Είναι ενδεικτικό ότι ο ανθρώπινος οργανισμός δεν μπορεί να αντέξει περισσότερο από τρία ή τέσσερα 24ωρα χωρίς νερό, σε ιδανικές μάλιστα συνθήκες.\nΑς αναλογιστούμε ότι όλες οι χημικές αντιδράσεις που λαμβάνουν χώρα στο σώμα μας απαιτούν νερό. Συνεπώς η σύσταση του αίματος, όταν είμαστε αφυδατωμένοι, αλλάζει δραματικά. «Η απώλεια υγρών είναι ένα διαρκές φαινόμενο για τον οργανισμό μας», λέει ο Joan Koelemay, διαιτολόγος του Beverage Institute της Αμερικής. «Η αναπνοή, τα ούρα, τα κόπρανα, η εξάτμιση του δέρματος συνιστούν απώλεια υγρών που πρέπει να αντικαθίστανται καθημερινά ώστε να έχουμε καλή υγεία».\nΣας παραθέτουμε έξι από τους λόγους για τους οποίους θα πρέπει να καταναλώνετε αρκετή ποσότητα νερού ή διάφορα υγρά (μη διουρητικά) κάθε μέρα:\n1.Κρατάτε σε ισορροπία τα υγρά του σώματος.\nΤο 60% του σώματός μας αποτελείται από νερό. Ορισμένες από τις λειτουργίες που απαιτούν νερό για να πραγματοποιούνται είναι η πέψη, η απορρόφηση θρεπτικών ουσιών, η μεταφορά συστατικών στο αίμα, αλλά και η θερμοκρασία του σώματός μας.\n2.Το νερό βοηθάει στον καλύτερο έλεγχο πρόσληψης θερμίδων.\nΦυσικά, δε διευκολύνει την απώλεια θερμίδων από μόνο του, ωστόσο είναι ένα ασφαλές και αναγκαίο υποκατάστατο οποιουδήποτε άλλου ποτού ή τροφίμου που περιέχει θερμίδες. Επίσης, οι τροφές που περιέχουν υψηλή ποσότητα νερού είναι απαραίτητες σε μία δίαιτα, εννοώντας τα φρούτα, τα λαχανικά ή οι σούπες.\n3.Το νερό συμβάλλει στην καλή διατήρηση των μυών.\nΗ κατανάλωση νερού κατά την άσκηση είναι απαραίτητη. Όταν τα μυϊκά κύτταρα χάνουν την ισορροπία των υγρών και των ηλεκτρολυτών τους είναι πιθανόν να οδηγήσουν σε μυϊκό πόνο. Οι ειδικοί συνιστούν την κατανάλωση περίπου μισού λίτρου νερό δύο ώρες πριν την εξάσκηση και μικρές ποσότητες νερού κατά τη διάρκεια, ώστε να αντικαθίστανται τα υγρά που χάνονται από τον ιδρώτα.\n4.Νερό για ένα υγιές δέρμα.\nΚαθώς το δέρμα αποτελείται κατά ένα μεγάλο μέρος από νερό, η απώλειά του έχει συνέπειες στη σφριγηλότατά του.\n5.Για τη σωστή λειτουργία των νεφρών.\nΤα νεφρά, μεταξύ άλλων λειτουργιών, καθαρίζουν το αίμα, φιλτράρουν και αποβάλλουν το νερό και άλλες ουσίες που δεν είναι απαραίτητες για τον οργανισμό. Είναι δηλαδή δύο απαραίτητα φίλτρα για τον οργανισμό, τα οποία μάλιστα, με την επαρκή κατανάλωση νερού βοηθιούνται ώστε να αποβάλλουν το νάτριο, την ουρία και τις τοξίνες από τον οργανισμό. Έρευνες μάλιστα δείχνουν ότι οι άνθρωποι που καταναλώνουν καθημερινά άφθονα υγρά έχουν λιγότερες πιθανότητες να εμφανίσουν μακροπρόθεσμα κάποιο νεφρολογικό πρόβλημα.\nΤο νερό λιπαίνει τα τοιχώματα του εντέρου και διευκολύνει τη μεταφορά των θρεπτικών συστατικών από εκεί στη κυκλοφορία του αίματος. Λιγότερη κατανάλωση νερού σημαίνει μεγαλύτερη καθυστέρηση στην αποβολή των περιττών συστατικών από τον οργανισμό μας. Έχει διαπιστωθεί ότι οι πεπτικές διαταραχές συχνά έχουν τη ρίζα τους στη χρόνια αφυδάτωση. l


Οριστική η αθώωση των κατηγορουμένων για την υπόθεση της Νέας Μανωλάδας\n29/10/2014, 19:10 5\nΠοινές φυλάκισης 14 χρόνων και 7 χρόνων, με ανασταλτικό χαρακτήρα, επιβλήθηκαν στους δύο από τους τέσσερις κατηγορούμενους - Ο ένας εκ των άλλων δύο κρίθηκε ένοχος για πρόκληση σωματικής βλάβης και ο άλλος για συνέργια σε σωματική βλάβη\nO αντεισαγγελέας του Αρείου Πάγου δεν θα ασκήσει αναίρεση στην απόφαση του Μεικτού Ορκωτού Εφετείου της Πάτρας, ως προς το αθωωτικό της σκέλος\nΔεν θα δικαστούν και πάλι οι αθωωθέντες για την εμπορία ανθρώπων από την πολύκροτη υπόθεση της Νέας Μανωλάδας.\nΚαι αυτό, γιατί ο αντεισαγγελέας του Αρείου Πάγου, Κωνσταντίνος Παρασκευαΐδης, δεν θα ασκήσει αναίρεση στην απόφαση του Μεικτού Ορκωτού Εφετείου της Πάτρας, ως προς το αθωωτικό σκέλος.\nΑπό το Μεικτό Ορκωτό Εφετείο της Πάτρας κρίθηκαν ομόφωνα αθώοι ο επιχειρηματίας που κατηγορείτο για την υπόθεση της αιματηρής επίθεσης εναντίον των μεταναστών, τον Απρίλιο του 2013, στη Νέα Μανωλάδα, καθώς και ένας ακόμη κατηγορούμενος.\nΕιδικότερα, το Μ.Ο.Ε. της Πάτρας επέβαλε ποινές φυλάκισης 14 χρόνων και επτά χρόνων, αντίστοιχα, στους δύο από τους τέσσερις κατηγορουμένους που κρίθηκαν ένοχοι.\nΚατά τη δικαστική απόφαση, οι ποινές των δύο κατηγορουμένων είχε ανασταλτικό αποτέλεσμα, μέχρι την εκδίκαση της έφεσης.\nΚατόπιν αυτού, στην εκπνοή του περασμένου Ιουλίου, η εισαγγελέας του Αρείου Πάγου Ευτέρπη Κουτζαμάνη, παρενέβη στην υπόθεση, ζητώντας από το Μ.Ο.Ε. Πατρών να διαβιβάσει αντίγραφο της επίμαχης απόφασης, προκειμένου να κριθεί, εάν συντρέχει περίπτωση να ασκηθεί αναίρεσης.\nΠαράλληλα, στο μεσοδιάστημα, αναίρεση άσκησαν και οι εμπλεκόμενοι μετανάστες.\nΤώρα, ο κ. Παρασκευαΐδης έκρινε ότι δεν υπάρχει λόγος να ασκηθεί αναίρεση στην απόφαση του Μ.Ο.Ε. της Πάτρας, καθώς έχει πλήρη και εμπεριστατωμένη αιτιολογία, αλλά υπήρξε και ορθή εφαρμογή της νομοθεσίας από την πλευρά των δικαστών.\nΚατόπιν αυτών, οι αθωωθέντες δεν θα παραπεμφθούν και πάλι σε νέα δίκη, ενώ οι καταδικασθέντες, λόγω της αναίρεσης που έχουν ασκήσει, θα οδηγηθούν σε νέα δίκη.


Δημιουργώντας προϊόντα που βοηθούν τον κόσμο να μειώσει τα απόβλητά του, συμβάλλουμε σε μία περισσότερο βιώσιμη ζωή στο σπίτι. Δεν περιέχει κάδμιο ή μόλυβδο. Χρησιμοποιώντας ανακυκλωμένο γυαλί στο προϊόν, καταναλώνουμε λιγότερες πρώτες ύλες και ελαττώνουμε το περιβαλλοντικό μας αποτύπωμα. Θέλουμε να έχουμε ένα καλό αντίκτυπο στον πλανήτη. Γι' αυτό θέλουμε μέχρι το 2030, όλα τα υλικά που χρησιμοποιούνται στα προϊόντα μας να είναι ανακυκλωμένα ή ανανεώσιμα και να τα προμηθευόμαστε με υπεύθυνο τρόπο.


Εύβοια: Το δώρο Έλληνα πυροσβέστη σε Ρουμάνο συνάδελφό του\nΟι δυνατές στιγμές στο μέτωπο της πυρκαγιάς – Το δώρο Έλληνα πυροσβέστη σε Ρουμάνο συνάδελφό του\n22:44 11 Αυγούστου 2021 11 Αυγούστου 2021\nΦωτιά στην Εύβοια: Μια συγκινητική στιγμή μεταξύ δύο πυροσβεστών, ενός Έλληνα και ενός Ρουμάνου, έπειτα από ώρες μάχης στο μέτωπο της φωτιάς στην Εύβοια, αποκαλύπτει το υπουργείο Εσωτερικών της Ρουμανίας.\nΟι πυροσβέστες των ευρωπαϊκών χωρών που βρίσκονται αυτές τις ημέρες στη χώρα μας ήρθαν να ενώσουν τη δύναμή τους με τις ελληνικές πυροσβεστικές δυνάμεις, αλλά και να προσφέρουν με τη διαφορετική τεχνογνωσία και τακτική στην προσπάθεια ελέγχου των μετώπων της φωτιάς.\nΑπό τους πρώτους που βρέθηκαν στην Ελλάδα, οι Ρουμάνοι πυροσβέστες, 112 άτομα προσωπικό με 23 οχήματα, που ρίχτηκαν στη μάχη στην Εύβοια.\nH πυροσβεστική δύναμη από τη Ρουμανία έχει προκαλέσει πλήθος σχολίων στα social media. Ενδεικτικά, έχει γραφτεί πως η ταχύτητα, η οργάνωση, η σχολαστικότητα και τα ενστικτώδη αντανακλαστικά των Ρουμάνων πυροσβεστών είναι εκπληκτικά.\nΔύο πυροσβέστες μαζί στο πύρινο μέτωπο\nΤο υπουργείο Εσωτερικών της Ρουμανίας ανήρτησε μια φωτογραφία δύο πυροσβεστών, ενός Έλληνα και ενός Ρουμάνου, οι οποίοι γνωρίστηκαν στο μέτωπο της φωτιάς στην Εύβοια.\nΑναλυτικά τι αναφέρει η ανάρτηση: «Ο Σπύρος και ο Φλοριν εντάσσονται στις ομάδες Ελλήνων και Ρουμάνων πυροσβεστών που δίνουν μάχη μαζί για να σβήσουν τις φωτιές στο νησί Εύβοια.\nΣτο τέλος μιας τέτοιας αποστολής, πριν αποσταλούν σε άλλο μέρος, ο Σπύρος είπε στον Φλόριν:\n-Ήταν τιμή μου να συνεργαστώ μαζί σου! Εκ μέρους των συναδέλφων μου, ευχαριστώ!\n-Επίσης ευχαριστούμε και ελπίζουμε να σας δούμε ξανά, αλλά σε πιο χαρούμενες καταστάσεις, όχι έτσι.\nΕκείνη τη στιγμή χτύπησε το τηλέφωνο του Φλορίν.\n-Παρακαλώ συγχωρήστε με, είναι το παιδί μου. Ένα λεπτό χρειάζεται, αρκεί να του πω ότι είμαι καλά, μην ανησυχεί.\nΜετά το τέλος της κλήσης ο Σπύρος επέστρεψε στον συνάδελφο.\n– Έχεις παιδί;\n– Έχω δύο παιδιά, ένα αγόρι 6 χρονών και ένα κορίτσι 3.\n– Και ήρθες Ελλάδα να μας βοηθήσεις να σβήσουμε τις φωτιές;\n– Νομίζω ότι είναι πολύ δύσκολο για σένα, εδώ, να σκέφτεσαι την οικογένειά σου.\n– Δύσκολο; Είναι πιο δύσκολο για σένα τώρα. Αυτό που έχει σημασία τώρα είναι να σβήσουμε αυτές τις φωτιές.\n– Θέλω να σου προσφέρω κάτι. Είναι η σημαία της Ελλάδας σας την προσφέρω με όλη μου την καρδιά γιατί έχετε κερδίσει τις καρδιές μας. Παρακαλώ πείτε το και στα παιδιά σας.\nΣτην φωτογραφία με τους δύο πυροσβέστες φαίνεται η σημαία που προσφέρεται στον Φλόριν.\nΜια χειρονομία με εξαιρετικό νόημα!».\nΦωτιά στην Εύβοια: Συγκλονιστικές εικόνες – «Μας παράτησαν, μας έσωσαν τα παιδιά που μπήκαν με τις κλάρες»\nΦωτιά στην Εύβοια: Συγκινεί η Ευλαμπία Ρέβη – «Ελπίζω το κράτος να σταθεί στον άνθρωπο, έχει υποφέρει πολύ» [βίντεο]\nΒασίλης Φιλώρας: Το συγκινητικό βίντεο του Up Stories για τον εθελοντή πυροσβέστη που πέθανε στη φωτιά στην Ιπποκράτειο\nΦωτιά στην Εύβοια: Απίστευτο θράσος από αστυνομικούς – «Θα το κάνουμε παραγγελία» απάντησε σε γυναίκα που ζητούσε ένα αεροπλάνο\nΦωτιά στην Ηλεία: Ολονύχτια μάχη με τις φλόγες – Πού επιχειρούν οι πυροσβεστικές δυνάμεις\nΦωτιά στην Ανατολική Μάνη: Συνεχίζεται η πύρινη λαίλαπα – Συναγερμός για τις αναζωπυρώσεις\nΦωτιά στη Βαρυμπόμπη: Τελευταίο αντίο στον Βασίλη – Η Ελλάδα αποχαιρετά τον εθελοντή πυροσβέστη που έχασε τη ζωή του στην Ιπποκράτειο Πολιτεία\nΦωτιές: Η Ρωσία είναι εδώ – Το θηριώδες Ilyushin Il-76 στη μάχη της κατάσβεσης – Στέλνει αεροπλάνα και η Τουρκία


ΣΚΕΦΤΟΜΑΣΤΕ ΕΛΛΗΝΙΚΑ: ΣΧΕΔΙΟ ΑΦΕΛΛΗΝΙΣΜΟΥ! ΝΟΜΙΜΟΠΟΙΟΥΝ -ΠΛΑΓΙΩΣ- ΟΛΟΥΣ ΤΟΥΣ ΛΑΘΡΟΜΕΤΑΝΑΣΤΕΣ & ΔΟΥΛΕΜΠΟΡΟΥΣ. ΣΕ ΑΠΟΓΝΩΣΗ ΟΙ ΛΙΜΕΝΙΚΟΙ. ΤΙ ΚΑΤΑΓΓΕΛΟΥΝ.\nΣΧΕΔΙΟ ΑΦΕΛΛΗΝΙΣΜΟΥ! ΝΟΜΙΜΟΠΟΙΟΥΝ -ΠΛΑΓΙΩΣ- ΟΛΟΥΣ ΤΟΥΣ ΛΑΘΡΟΜΕΤΑΝΑΣΤΕΣ & ΔΟΥΛΕΜΠΟΡΟΥΣ. ΣΕ ΑΠΟΓΝΩΣΗ ΟΙ ΛΙΜΕΝΙΚΟΙ. ΤΙ ΚΑΤΑΓΓΕΛΟΥΝ.\nΜε δεμένα χέρια μας βάζουν να ρισκάρουμε την ζωή μας. Αυτό καταγγέλλουν οι λιμενικοί, καθώς με την Κοινή Υπουργική απόφαση, δίνεται η δυνατότητα στους λαθρομετανάστες και στους δουλεμπόρους που περνούν τα θαλάσσια σύνορά μας, να πάρουν άδεια παραμονής για ανθρωπιστικούς λόγους. «Δίνει την δυνατότητα στους οικονομικούς μετανάστες που εισέρχονται παράνομα στη χώρα μας, να καταγγείλουν τα στελέχη μας για οτιδήποτε, ακόμη και λεκτικά και με αυτόν τον τρόπο να λάβουν άδεια παραμονής...\nγια ένα χρόνο στη χώρα, ακόμη και μάρτυρες θα καταθέσουν εναντίον των στελεχών μας σε αυτή την περίπτωση.» σημείωσε ο Παπαδάκης Ιωάννης πλωτάρχης Λιμενικού σώματος.


Αγαπητή «Α, μπα»: Πώς να του δείξω ότι θέλω ν' αλλάξω; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Πώς να του δείξω ότι θέλω ν’ αλλάξω;\nΕίμαι τόσο ευτυχισμένη μαζί του..\nαπό Λένα Φουτσιτζή 21.10.2019, 15:00 7.6k Views 17 Σχόλια\nΑγαπητή α,μπα , εδώ και 6 χρόνια είχα μια σχέση με ένα παιδί από τα 16 μας..Και το μόνο παράπονο που έχω είναι η μερική απόσταση που είχε δημιουργηθεί λόγω σχολών, στρατού κλπ, κατά τα άλλα ήμουν πολύ ευτυχισμένη. Πρόσφατα πριν φύγει για Κρήτη καθώς θα δούλευε για 6 μήνες εκεί μου είπε να χωρίσουμε χωρίς κάποιο ιδιαίτερο λόγο.. Εγώ ξαφνιάστηκα ιδιαίτερα καθώς έχουν ξαναγίνει κάποια σκηνικά αλλά ποτέ δεν είχαμε ξαναχωρίσει, πάντα το προσπαθούσαμε. Αφού τον κυνήγησα αρκετά χωρίς κάποιο αποτέλεσμα αποφάσισα να μην ξαναστείλω μήνυμα και να δείξω ενδιαφέρον σε άλλους χωρίς όμως να το πετυχαίνω..κάποια στιγμή με ξαναπήρε αυτός τηλέφωνο φανερά μετανιωμένος λέγοντας ότι θυμόταν τις παλιές στιγμές που έχουμε ζήσει και ότι θα ήθελε να πάω εκεί να με δει, και φυσικά εγώ ήμουν θετική (για τα τέλη καλοκαιριού) καθώς ακόμα ένιωθα αισθήματα γι αυτόν. Το επόμενο διάστημα που ακολούθησε κρατήσαμε κάποια επαφή και μετά από κάνα μήνα προέκυψε μια πιο σοβαρή συζήτηση στην οποία μου ξεκαθάρισε τον λόγο που χωρίσαμε, ότι δηλαδή εγώ τον πίεζα και ότι του επέβαλα τι έπρεπε να κάνει, χωρίς όμως να δείχνει ότι τον ενοχλεί όλο το διάστημα της σχέσης μας. Γενικά είναι πολύ κλειστός άνθρωπος και συνήθως δεν μιλούσε για τα προβλήματα του, έπρεπε να τα ψυχανεμίζομαι. Επίσης και ο δικός μου χαρακτήρας μου είναι σε μεγάλο βαθμό επιβλητικός αλλά από τότε που τον γνώρισα έχω κάνει φανερή αλλαγή. Επομένως μετά από αυτήν την συζήτηση που είχαμε σταματήσαμε να μιλάμε και όταν τον ξαναπήρα εγώ μου είπε ότι το σκέφτεται και ότι δεν αποφάσισε ακόμα. Εγώ είμαι διατεθειμένη να αλλάξω για να είμαι με αυτόν τον άνθρωπο καθώς είμαι τόσο ευτυχισμένη μαζί του, αλλά με την απόσταση ανάμεσά μας και τις συγκυρίες δεν μπορώ να του δείξω ότι θέλω να αλλάξω…. πως να του το δείξω;;; τι μπορώ να κάνω από την θέση που βρίσκομαι;;;\nΑν πιστεύεις ότι είσαι επιβλητική (;) σε βαθμό που σου δημιουργεί προβλήματα με τους άλλους, και δεν σου αρέσει αυτή η πλευρά του εαυτού σου, να κάνεις προσπάθειες να αλλάξεις για τον εαυτό σου και για το μέλλον σου, όχι για έναν συγκεκριμένο άντρα. Εσύ κάνε ό,τι καλύτερο μπορείς για να βελτιώσεις τον δικό σου χαρακτήρα, και αν αυτός το δει ή το εκτιμήσει ή όχι, είναι άσχετο, και καθόλου δεν πρέπει να επηρεάζει την προσωπική σου προσπάθεια.\nΜπορεί να μην σε θέλει ακόμα και αν γίνεις υποτακτική, που λέει ο λόγος. Δεν γινόμαστε κάτι για να αρέσουμε στον άλλον, ο άλλος δεν είναι κάτι σταθερό, άσε που ούτε ο άλλος ξέρει τι ακριβώς θέλει, συνήθως.\nΤίποτα δεν μπορείς να κάνεις από τη μεριά που βρίσκεσαι, εκτός από το να προσπαθείς να είσαι η καλύτερη εκδοχή του εαυτού σου, γενικά, και για όλους.\nΤο πουλάκι μου πήγε σεζόν στην Κρήτη, χώρισε να είναι ανέμελο κι ελεύθερο, αλλά κρατάει και την καβάτζα καλού κακού μη και γυρίσει και η φωλιά είναι άδεια. Αυτό που με εκνευρίζει περισσότερο είναι αυτό το “ότι το σκέφτεται και ότι δεν αποφάσισε ακόμα”. Τί μας λες!\nΕσύ χαμένη μας εύχομαι όταν γυρίσει να έχεις κάνει όλη τη δουλειά που χρειάζεται ώστε να στείλεις το πουλάκι από εκεί που ήρθε. Αν στην πορεία διορθώσεις και την “επιβλητικότητά” σου, τόσο το καλύτερο για εσένα.\nΈχει παρατηρήσει και άλλος ότι τελευταία οι ερωτήσεις μοιάζουν λίγο με Σούπερ Κατερίνα ή νοσταλγώ τα νιάτα μου;! Μα αυτά τα παιδιά δεν ξέρουν πού στέλνουν και ποιόν ρωτάνε;! Θα τρελαθώ! Τα φαντάζομαι να περιμένουν απάντηση του στυλ “παίξτο δύσκολη, όσο φτύνεις τόσο αυτός κολλάει κτλ” και αντί για αυτό παίρνουν απαντήσεις Λένας! Μακάρι να ακούν με προσοχή αυτά που τους απαντά η Λένα, μακάρι πραγματικά…\nΗ αλήθεια είναι οτι πολύ θα ήθελα να είχα απαντήσεις Λένας όταν ήμουν έφηβη.\nΟλες οι ερωτησεις σε αυτον τον κοσμο ειναι οι ιδιες και οι ιδιες. περιπου καμια δεκαρια στο συνολο…\nοι απαντησεις κανουν την διαφορα.\nΟ μόνος άνθρωπος για τον οποίο αξίζει να αλλάξουμε είναι εαυτός μας. Ξέρω ότι ακούγεται σαν τσιτάτο ανατολικής φιλοσοφίας αλλά είναι αλήθεια. Με αυτόν γεννιόμαστε, μεγαλώνουμε, κοιμόμαστε, ξυπνάμε, πεθαίνουμε. Αν θέλεις να αλλάξεις για κάποιον άλλαξε για εσένα, για την δική σου ευτυχία, ηρεμία και ολοκλήρωση. Στο τέλος της ημέρας, μόνοι μας είμαστε.\nΑγαπώ ανθρώπους που χωρίζουν λέγοντας “είσαι “πιεστικός” όχι “πιέζομαι”, ποτέ αυτοπαθές και μετά λένε ότι θα το σκεφτούν και σε παίζουν σε αυτό ↗ 🖐 το δαχτυλάκι.\nΑν του έλεγες εσύ ότι ποτέ δεν παίρνει πρωτοβουλίες πώς λες θα αντιδρούσε; Αυτό που σου απάντησε η Λένα, αν θες να αλλάξεις να το κάνεις για τον εαυτό σου και μάλιστα να έχεις ρεαλιστικές προδοκίες για το αποτέλεσμα.\nΘες να αλλάξεις ή θες να του δείξεις ότι άλλαξες; Πρόσεχε, γιατί όσοι είπαμε ότι θα αλλάξουμε για να μας θέλει κάποιος άλλος, πάλι στα ίδια γυρίσαμε. Αν θες να αλλάξεις, πρέπει να το κάνεις για σένα και απαιτεί πολλή δουλειά και πολλή είλικρίνεια. Μην ωραιοποιείς τα ελαττώματά σου λέγοντας ότι είσαι επιβλητική. Επιβλητικός είναι ο Παρθενώνας. Είσαι πιεστική κι αυτό είναι άσχετο με το αν αυτός είναι κλειστός άνθρωπος. Είσαι πιεστική λόγω δικής σου ανασφάλειας και αυτή την ανασφάλεια πρέπει να αντιμετωπίσεις για να πάψεις να είσαι πιεστική. Αντί, λοιπόν, να επικεντρώνεσαι στο πώς να του δείξεις μια επιφανειακή… Διαβάστε περισσότερα »\nΑλλάζουμε μόνο για τον εαυτό μας, όχι για άλλους ανθρώπους. Αν αυτό που σου λέει ως πρόβλημα το θεωρείς και εσύ πρόβλημα, τότε το δουλεύεις με τον εαυτό σου για να μην αποτελέσει πρόβλημα στο μέλλον. Αν δεν το θεωρείς πρόβλημα το αφήνεις, και να ξέρεις ότι αν είναι όντως πρόβλημα θα το βρεις μπροστά σου. Αλλά ποτέ, και το εννοώ δεν αλλάζουμε για να αρέσουμε σε κάποιον άλλο. Αλλάζουμε όταν ο χαρακτήρας μας μας προκαλεί προβλήματα στις σχέσεις μας με τους άλλους, όχι για να ταιριάξουμε στα κουτάκια κάποιου γκόμενου. Πρόσεξε γιατί είσαι μικρή και υπάρχει κίνδυνος να πέσεις… Διαβάστε περισσότερα »\nΠολύ λανθασμένα αρκετές φορές θεωρούμε ότι ο άνθρωπος που έχουμε δίπλα μας εκφράζεται και μας λέει ότι νιώθει.\nΑυτό συμβαίνει όταν η σχέση έχει καλή βάση και ενδιαφέρονται και τα δυο μέλη για τη διατήρησή/βελτίωσή της.\nΕπίσης, όταν μέσα σου αισθάνεσαι πως κάτι έχει τελειώσει ή πως δε θα βγάλεις συνεννόηση, δεν μπαίνεις στον κόπο να ανοίξεις συζήτηση. Απλά προσπαθείς να βρεις την καταλληλότερη στιγμή για να το λήξεις.\nΣίγουρα όχι πιέζοντάς τον να δει πόσο θέλεις να αλλάξεις και πόσο μη πιεστική θέλεις να γίνεις.\nΑνεξάρτητα απ’αυτό όμως, τόσος καιρός συζητήσεων επί συζητήσεων με αυτόν συνέχεια να σκέφτεται και να ξαναματασκέφτεται και να μην αποφασίζει, μου θυμίζουν το ρητό ” όποιος δε θέλει να ζυμώσει δέκα μέρες κοσκινίζει”\nΠροηγούμενο άρθρο Αγαπητή «Α, μπα»: Γιατί ντε και καλά το manspreading είναι κτητική και απειλητική στάση;\nΕπόμενο άρθρο Τα σαγόνια του (πατριαρχικού) καρχαρία


Super League 1: Όλα μηδέν για Ξάνθη και Λαμία - besdes.gr\nΒαθμούς και εντυπώσεις μοιράστηκαν Ξάνθη και Λαμία με το τελικό 0-0.\nΣτα πρώτα λεπτά και συγκεκριμένα στο 5″ και στο 7″, η Ξάνθη έγινε δύο φορές απειλητική με ισάριθμες κεφαλιές του Κάστρο. Έμοιαζε με καλό ξεκίνημα, αλλά δυστυχώς, όχι μόνο για τους γηπεδούχους αλλά και για όσους παρακολουθούσαν το ματς, η συνέχεια δεν ήταν ανάλογη.\nΟι γηπεδούχοι δεν κατάφεραν να βρουν ρυθμό, οι φιλοξενούμενοι έδειχναν να είναι ικανοποιημένοι με το πώς κυλούσε το ματς και το πρώτο ημίχρονο βγήκε όχι απλά χωρίς γκολ αλλά χωρίς κάποια άλλη αξιόλογη φάση πλην των δύο που προαναφέραμε στο ξεκίνημα.\nΤο δεύτερο, πάντως, μπήκε με φάση και ήταν και πολύ καλή για τη Λαμία, με τον Βιγιάλμπα να μην καταφέρνει να σκοράρει από κοντά στο 51″. Λίγα λεπτά μετά, στο 57″, ήταν η σειρά του Ασίγκμπα να απειλήσει, με τους φιλοξενούμενους να έχουν ανεβάσει την απόδοση τους και να προσπαθούν για το γκολ.\nΔεν το έβαλαν όμως και στο 86″ λίγο έλειψε να το δεχθούν κιόλας, αφού η Ξάνθη είχε δοκάρι σε σουτ του Τζουρίτσκοβιτς.\nΞάνθη: Αμπάντ, Μπαξεβανίδης, Τεσέϊρα (78″ Ντε Αμορίμ), Φοσέ (53″ Τζουρίτσκοβιτς), Σόσα, Καμαρά (73″ Κοβάσεβιτς), Κασάδο, Καρασαλίδης, Μουλέν, Στάρτζεον, Κάστρο.\nΛαμία: Θεοδωρόπουλος, Ασίγκμπα, Τζανετόπουλος, Αντέτζο, Σκόνδρας, Βιγιάλμπα (65″ Σάλιακας), Μπεχαράνο, Δημούτσος (81″ Τιρόνε), Νιασέ, Καραμάνος, Βασιλόγιαννης (87″ Σασί).\nΗ ΜSD διακεκριμένος χορηγός του Digital Race for the Cure


Και εντυπωσιακή απόδοση. Η ποσότητα της διαθέσιμης ισχύος μπορεί να ρυθμιστεί από τον ελεγκτή με το μέτρο του γκαζιού. Μπορείτε να ορίσετε λιγότερη ενέργεια για αρχάριους ή μικρότερα παιδιά και να προσθέσετε περισσότερη δύναμη καθώς βελτιώνονται οι ικανότητές σας, είναι αρκετά γρήγορη σε πλήρη ισχύ κοντά στα 50χλμ/30μ/ώρα. Προτείνω να πάρετε ένα σετ από ρόδες και ελαστικά του Remo P6973 για να τρέξετε στο άγριο ή στο γρασίδι.\nΜεγάλη εξυπηρέτηση μπάγκουντ. Το αμάξι μου έφτασε 7 μέρες νωρίτερα από την εκτιμώμενη ημερομηνία. Σίγουρα θα ψωνίσω περισσότερα στο εγγύς μέλλον\n2PCS XLF X03 X04 1/10 RC Ανταλλακτικά Αυτοκινήτων Ανταλλακτικά Αυτοκινήτων Μοντέλο Ανταλλακτικά\nXLF Χ03 Χ04 1/10 Εφεδρικός πίνακας δέκτη ESC χωρίς ψήκτρες 25A για οχήματα RC


Ο ΧΑΦΙΕΣ: Τα οζίδια του θυρεοειδούς και η θεραπεία τους\nΗ εμφάνιση οζιδίων στον θυρεοειδή είναι σχετικά συχνή και εμφανίζονται στο 10% του πληθυσμού. Ο εντοπισμός τους μπορεί να γίνει τυχαία είτε από τον ίδιο τον ασθενή, είτε κατά την κλινική εξέταση - ψηλάφηση του λαιμού από τον ιατρό. Η παρουσία πολλών οζιδίων στο\nθυρεοειδή αδένα δυσχεραίνει την πλήρη αξιολόγηση τους. Βάση στατιστικών τα οζίδια του θυρεοειδούς στους ηλικιωμένους, στα παιδιά και στους άνδρες είναι πιο πιθανόν να είναι κακοήθη από ότι στις γυναίκες, μας εξηγεί ο κύριος ΚΑΡΑΚΟΖΗΣ ΣΤΑΥΡΟΣ, MD ΧΕΙΡΟΥΡΓΟΣ ΘΥΡΕΟΕΙΔΟΥΣ & ΠΑΡΑΘΥΡΕΟΕΙΔΩΝ ΑΔΕΝΩΝ\nΗ διάγνωση του καρκίνου του θυρεοειδούς δεν πρέπει να μας φοβίζει αφού δεν έχει καμιά σχέση με τον καρκίνο σε κάποιο άλλο μέρος του σώματός μας. Η πρόγνωση του καρκίνου του θυρεοειδούς είναι εξαιρετικά καλή επειδή αντιμετωπίζεται με μεγάλη επιτυχία με τη χειρουργική θεραπεία. Στο χειρουργείο αφαιρείται όλος ο θυρεοειδής αδένας καθώς και όσοι λεμφαδένες της περιοχής παρουσιάζονται «επηρεασμένοι».\nΜε την πρόοδο της χειρουργικής επιστήμης και την εμπειρία του χειρουργού θυρεοειδούς, η εγχείρηση αποτελεί μια απλή επέμβαση. Ο ειδικός χειρουργός καθιστά την εγχείρηση του θυρεοειδούς εξαιρετικά ασφαλή. Στα οργανωμένα κέντρα χειρουργικής του θυρεοειδούς χρησιμοποιούνται εξειδικευμένα μηχανήματα υψηλής τεχνολογίας.\nΗ θυρεοειδεκτομή πραγματοποιείται διαμέσου μιας πολύ μικρής τομής. Ο ασθενής έχει ελάχιστο πόνο και παραμένει στο νοσοκομείο λιγότερο από μία ημέρα.\nΚΑΡΑΚΟΖΗΣ ΣΤΑΥΡΟΣ, MD ΧΕΙΡΟΥΡΓΟΣ ΘΥΡΕΟΕΙΔΟΥΣ & ΠΑΡΑΘΥΡΕΟΕΙΔΩΝ ΑΔΕΝΩΝ


Το Γιασεμι Της Ανατολης - Ξενη λογοτεχνια (BKS.0014435)\nΑρχική > Βιβλία > Πεζογραφία > ΤΟ ΓΙΑΣΕΜΙ ΤΗΣ ΑΝΑΤΟΛΗΣ\n1942 Ο κόσμος φλέγεται. Για τους περισσότερους ο πόλεμος φέρνει καταστροφή και δυστυχία, αλλά για μερικούς σημαίνει και το ξεκίνημα μιας μεγάλης περιπέτειας. Η Σαμπά έχει μεγαλώσει στο πολυεθνικό λιμάνι του Κάρντιφ, παρέα με τις λιβανέζικες ιστορίες του πατέρα της και τα τούρκικα τραγούδια της γιαγιάς της. Διψά να γνωρίσει τον κόσμο και κατατάσσεται στην ειδική υπηρεσία του στρατού που ψυχαγωγεί τις μονάδες στο μέτωπο.\nΤο Γιασεμί της Ανατολής είναι μια ιστορία γλυκιάς παρακμής, αγάπης και θανάτου. Είναι η συναρπαστική ιστορία μιας μοναχικής γυναίκας σε έναν εξωτικό κόσμο.\nΤΟ ΓΙΑΣΕΜΙ ΤΗΣ ΑΝΑΤΟΛΗΣ (BKS.0014435)\nΤΟ ΓΙΑΣΕΜΙ ΤΗΣ ΑΝΑΤΟΛΗΣ BKS.0014435 ΓΚΡΕΓΚΣΟΝ ΤΖΟΥΛΙΑ ΓΚΡΕΓΚΣΟΝ ΤΖΟΥΛΙΑ ΞΕΝΗ ΛΟΓΟΤΕΧΝΙΑ ΤΟ ΓΙΑΣΕΜΙ ΤΗΣ ΑΝΑΤΟΛΗΣ


Gorilaki: Ας πάρουν το πόθεν αίσχος τους και ας το βάλουν εκεί που ξέρουν\nΑς πάρουν το πόθεν αίσχος τους και ας το βάλουν εκεί που ξέρουν\nΟι δημοσιογραφικοί θίασοι και τα κομματικά φερέφωνα συνεχίζουν να δίνουν ρεσιτάλ παραπληροφόρησης και εμπάθειας. Έχουν ακουστεί τα πάντα στην κυριολεξία. Οι φορτηγατζήδες ευθύνονται για όλα τα δεινά του τόπου. Ψάχνουν να βρουν ποιος έχει πάνω από ένα φορτηγό για να τον βαπτίσουν «μαφία». Δεν εξετάζουν όμως πως το απέκτησε. Αν δούλεψε για να το αποκτήσει ή ακόμα και αν το έχει με παρακράτηση κυριότητας. Το μόνο που ενδιαφέρει είναι να κερδηθούν οι εντυπώσεις στη μάχη του μνημονίου.\nΈνας πρόεδρος του σωματείου των φορτηγατζήδων, ρώτησε κάτι πολύ απλό. Είπε πως αυτός για να μεταβιβάσει το φορτηγό στο παιδί του πληρώνει φόρο μεταβίβασης. Οι πολιτικοί για να μεταβιβάσουν την εξουσία στα παιδιά τους τι πληρώνουν; Πειστική απάντηση δεν θα πάρει ποτέ έχω την αίσθηση από κανέναν αρμόδιο.\nΕτούτη η χώρα είναι γη ηρώων. Το έχουν παραδεχτεί εχθροί και φίλοι. Είναι όμως και η γη του Εφιάλτη. Λες και υπάρχει στο αίμα μας αυτή η αντίθεση. Πολλοί ήρωες, μα και πολλοί προδότες. Οι Γερμανοί ποτέ δεν δυσκολεύτηκαν να βρουν καταδότη στην κατοχή. Υπάρχουν και σήμερα τέτοια ποταπά ανθρωπάκια και ζουν ανάμεσα μας. Άνθρωποι που και χωρίς να έχουν κανένα προσωπικό όφελος, ευχαρίστως θα έβλαπταν τον διπλανό τους. Δεν ξέρω γιατί το κάνουν. Ίσως για να ικανοποιήσουν τα αρχέγονα ένστικτα τους. Αυτοί είναι και η ραχοκοκαλιά του συστήματος.\nΣήμερα έγινα μάρτυρας μιας εικόνας που με χάλασε πάρα πολύ. Ήταν μία σκηνή βγαλμένη από την κόλαση. Αλαζονεία, ταπείνωση, θλίψη στον μέγιστο βαθμό. Πλημμύρισα από οργή διότι ένιωσα πολύ αδύναμος για να βοηθήσω. Είχα πάει να πληρώσω τη ΔΕΗ. Είχε ασυνήθιστα πολύ κόσμο και μεγάλες ουρές. Όχι όμως στα ταμεία αλλά πιο πέρα στις διοικητικές υπηρεσίες. Κάποια στιγμή από εκεί ακούστηκαν κλάματα. Όλοι στρέψαμε το βλέμμα μας προς αυτή την κατεύθυνση ξαφνιασμένοι. Ήταν από το γραφείο της προϊσταμένης. Ήρθε η σειρά μου στο ταμείο και πλήρωσα όμως δεν έφυγα, ήθελα να δω τι συνέβαινε.\nΣτεκόταν εκεί μία γιαγιά κοντά στα 80. Εκλιπαρούσε κλαίγοντας για λίγες ημέρες παράταση για να μην της κόψουν το ρεύμα. Η υπεύθυνη της εξηγούσε με απαξιωτικό, έντονο ύφος πως η ΔΕΗ δεν είναι φιλανθρωπικό ίδρυμα. Μία άλλη υπάλληλος κράταγε ένα χαρτί. Έλεγαν στην γιαγιά να συμπληρώσει μία αίτηση. Πιο δίπλα στις καρέκλες καθόταν ο σύζυγος της γιαγιάς ο οποίος ήταν υπερήλικας και πρέπει να είχε πάρκινσον γιατί έτρεμε ολόκληρος και παρακολουθούσε συντετριμμένος τη σκηνή. Η γιαγιά έλεγε πως δεν ξέρει γράμματα και αυτές της έλεγαν να φωνάξει το γιο της.\nΌλοι στην αίθουσα είχαν μείνει από την απαξίωση της ανθρώπινης προσωπικότητας. Οι αναιδέστατες χασκογέλαγαν μεταξύ τους και δεν προθυμοποιήθηκαν ούτε να βοηθήσουν στη συμπλήρωση της αίτησης. Ευτυχώς το έπραξε μία κοπέλα. Η προϊσταμένη σηκώθηκε όρθια καθώς έφευγε η γιαγιά και φοβέριζε λέγοντας «τι θέλετε να σας στείλουμε τους δικηγόρους;» «10 ήμέρες έχετε και θα στείλουμε τους δικηγόρους». Λειτουργούσε σαν υπάλληλος εισπρακτικής εταιρίας και εκμεταλλευόταν την άγνοια της γιαγιάς για να της προκαλέσει φόβο. Φαινόταν να απολαμβάνει την εξουσία που της έδινε η θέση της. Έβλεπες τα πάντα στα βλέμματα των ανθρώπων. Από τη μία ο κυνισμός και από την άλλη η απόγνωση. Ότι και να συνέβαινε έπρεπε να φερθεί πιο ανθρώπινα στη συγκεκριμένη περίπτωση. Κάποια πράγματα τα σέβεσαι, τα μετράς αλλιώς.\nΟι άλλοι άνθρωποι που περίμεναν για διακανονισμό, σίγουρα θα ένιωθαν σαν μελλοθάνατοι μπροστά στο απόσπασμα. Αυτή η γιαγιά θα μπορούσε να είναι η γιαγιά όλων μας. Μπορεί τα παιδιά της να φταίνε που την άφησαν μόνη της να τρέξει για αυτό το θέμα αλλά και πάλι δεν δικαιολογείται το φέρσιμο που εισέπραξε. Πρώτη φορά στη συγκεκριμένη ΔΕΗ είδα τόσους ανθρώπους μαζεμένους για διακανονισμό στις διοικητικές υπηρεσίες. Βγήκα έξω και σκεφτόμουν πως καταντήσαμε έτσι. Προσπαθώ ακόμα και τώρα που γράφω να πνίξω την οργή μου. Ο μεγαλύτερος μου φόβος είναι μην χάσω την ψυχή μου με όλα αυτά. Αλήθεια το καταλαβαίνουν ότι μας παραδίδουν στο νόμο της ζούγκλας; Ας πάρουν το πόθεν αίσχος τους και ας το βάλουν εκεί που ξέρουν.\nΑναρτήθηκε από Gorilaki στις 8:04 μ.μ.\nΕτικέτες ΑΠΟΨΗ, ΚΑΤΑΓΓΕΛΙΕΣ


CREATIONS: αλαλα τα χειλη των ευσεβων*\nΚανείς δεν πρέπει να βρίσκεται στο απυρόβλητο..Και μάλιστα όταν είναι μέλη της ..Εκκλησίας και ..εκπροσωπούν... κάτι ιερό, θα έπρεπε οι τιμωρίες να ήταν πιο αυστηρές.. Αλλά τώρα ψίλοι στα άχυρα.. Πραγματικά είναι εξοργιστική η κατάσταση..\nΚαι εμείς ως λαός.. πως αντιδρούμε?\nΠλέον τίποτα δε μας ξαφνιάζει?\nΔεν υπάρχει ένα όριο? Κάποιος που να ελέγχει? Γιατί η Εκκλησία τους καλύπτει?.. Πολύ σωστός ο τίτλος σου..\nΗ ονομασία της εταιρείας τους?? Rassadel.. εμπνεύστηκαν από τα Ράσα??????? Μιλάμε τραγελαφικό..\nΚαι ταυτόχρονα απίστευτα εξοργιστικό.. Την ίδια στιγμή υπάρχουν άστεγοι και κόσμος που πεινάει.. Ντροπή.\nΔύναμη της εκκλησίας ο σκοταδισμός της αμορφωσιάς!\nΑν δεν εκκλείψουν αυτά δεν πέφτει το "θηρίο"!\nΚαι οι υπόλοιποι υπηρέτες του!\nΞύρισμα και διαπόμπευση στις πλατείες!\nΓιατί να πληρώνω εγώ ο πχ μωαμεθανός φορολογούμενος τον ορθόδοξο παππά????\nΩραίοι οι φορείς της θρησκείας!!!!\nΑλλά κι εσύ βρε παιδί μου τι τα σκαλίζεις?\n25 Νοεμβρίου 2008 - 6:24 μ.μ.\n(Επέστρεψα, mais je suis malade !)\nΔεν μπορώ παρά να μη συμφωνήσω με αυτά που γράφεις, όμως για μένα υπάρχει και κάτι παραπέρα και με απασχολεί τον τελευταίο καιρό…\nΗ διαρκής αυξανόμενη “παραγωγή σκανδάλων” ε την ταυτόχρονη ανοσία μας σε οτιδήποτε πλέον συμβαίνει γύρο μας… έχουμε πάθει τέτοια «πλάκα» που πλέον δεν ιδρώνει το αυτί μας για τίποτα και έτσι το έδαφος γίνεται περισσότερο ευδόκιμο για όλο και περισσότερα σκάνδαλα, για όλο και περισσότερη κατάλυση των αρχών (ποιες αρχές δλδ… λέμε τώρα)\nΣκοτώνω και δεν πληρώνω !\nΔύσκολο το βλέπω- συζητιέται χρόνια τώρα, αλλά υποψιάζομαι ότι οι δεσμοί είναι ακόμη ισχυροί...\n26 Νοεμβρίου 2008 - 12:46 π.μ.\nεπιβεβαιώνεται και ο Νίτσε με όλ΄αυτά:\n"Όταν ανταλλάσσω χειραψία με θρησκόληπτους ανθρώπους νοιώθω την ανάγκη να πλύνω τα χέρια μου"\nη μνήμη μου τώρα κάνοντας μια σουρεαλιστική υπέρβαση πήγε σε μια αγγελία που είχα διαβάσει πολλά χρόνια πριν:\n"χάθηκε βιντεοκασέτα με καουμπόηδες κι εγώ ο Ινδιάνος μέσα" :)\n26 Νοεμβρίου 2008 - 10:47 π.μ.\n"Δεν υπάρχει τίποτα που να μας ξαφνιάζει..."\nΌσο για την εκπροσώπηση του Ιερού από τους παπάδες,...άσε....(θού Κύριε φυλακή τω στόματί μου).\n28 Νοεμβρίου 2008 - 12:06 μ.μ.\nΠρέπει να κάνουμε διάκριση ανάμεσα στην Πίστη (και τη Θρησκεία) και στο θεσμό-Εκκλησία.\nΜόνο στους πρώτους εκκλησιαστικούς χρόνους λειτούργησε το μοντέλο.\n28 Νοεμβρίου 2008 - 12:08 μ.μ.\nHola και Όλα (τα χωνεύουμε πλέον).\nΚαι πόσα δεν βλέπουν το φως της δημοσιότητας...\n28 Νοεμβρίου 2008 - 12:10 μ.μ.\nΟι δεσμοί (των συμφερόντων) είναι όντως πολύ ισχυροί..\n28 Νοεμβρίου 2008 - 12:11 μ.μ.\nΗ πλάκα είναι ότι όσο περνάει ο καιρός ο Νίτσε επιβεβαιώνεται σε πολλά...\nΚάποτε τον είχαμε γνωρίσει (από την επίσημη παιδεία) ως...φασίστα! Για τέτοια διαστρέβλωση μιλάμε.\nΚαλό Σ,Κ με χρώματα ...\n28 Νοεμβρίου 2008 - 12:13 μ.μ.\nΣήμερα το πρωί πίνοντας τον καφέ μου και χαζεύοντας tv, άκουσα το εξής "καλό": για να γίνει, λέει, κανείς ηγούμενος πρέπει να έχει τα μέσα και τις γνωριμίες!!! Καλό, ε; Που κάποτε οι παππούδες μας πίστευαν πως το μόνο μέσο που είχαν κάποιοι τέτοιοι άνθρωποι ήταν το άγιο πνεύμα...\nΦιλιά και καλό σ/κ! :)\n28 Νοεμβρίου 2008 - 2:16 μ.μ.\nΗ Μόνη λύση. Διαχωρισμός κράτους-εκκλησίας. Ίσως είναι μοναδική ευκαιρία. Εδώ και Τώρα.\n28 Νοεμβρίου 2008 - 3:13 μ.μ.\nΑν εχεις διαθεση για ενα παιχνιδακι, εχεις πρόσκληση.. Φιλιά!\n28 Νοεμβρίου 2008 - 8:48 μ.μ.\nAs ta kratisoun afou ta 8eloun toso poli alla na plirwnane kana foro?e? ti sas leei san idea?:PPPP\n29 Νοεμβρίου 2008 - 5:25 μ.μ.\nΆκουσα στο ραδιόφωνο έναν ακροατή να ρωτάει, ποια είναι η καλύτερη σχολή για καλόγερους ώστε να κάνει μία επικερδή σταδιοδρομία:))\nΘα μπορούσε να πει κανείς ότι σήμερα όλα τα περιμένουμε. Όμως αυτά τα τελευταία πράγματα που συμβαίνουν μας αφήνουν απογοήτευση και αγανάκτηση και μεγαλώνουν την καχυποψία για όλα.\nΤο "μη θυσαυρίζεται θυσαυρούς επί της γης" και τα τόσα κηρύγματα αγάπης για τον πλησίον, πού πήγαν;;!! Και δίπλα πόνος, πείνα, αρρώστεια, γηρατειά, ναρκωτικά κακοποιημένα παιδιά και πρόνοια καμία. Να ένα σημείο όπου θα μπορούσε, θα έπρεπε, να υπάρχει ταύτιση ενδιαφέροντος και ...αγαθή συνεργασία μεταξύ Εκκλησίας και Κράτους, αλλά φευ...\nΕδώ φτάσαμε στη χειραγώγηση του κράτους από κάποιους κληρικούς και μάλιστα μοναχούς με στόχο τον επίγειο πλούτο.\nΕκκλησία και κράτος διαχωρισμός βέβαια!!\nΦιλιά στον Βορρά, Καλή Κυριακή:))\n30 Νοεμβρίου 2008 - 12:33 π.μ.\nστην κίνηση αυτή φάνηκε το μέγεθος της "Δημοκρατίας με εκπτώσεις", όπως λέει και Καναβούρης σήμερα στην Αυγή, που έχουμε.\nΕμ έχουμε μπερδέψει τα μούσμουλα με τα τρόλεϊ (όπως λέγαμε παλιά λόγω χρώματος) έχοντας Πολιτεία και Εκκλησία ένα πράγμα, εμ δεν λειτουργεί και το Σύνταγμα.\nΚαι το θλιβερό είναι ότι ούτε ένας (πρόσεξέ το αυτό) από τους "εκπροσώπους" μας δεν βρέθηκε να ξεφύγει από το καταγγελτικό περιεχόμενο στο λόγο του.\nΓιατί αν ξέφευγαν και λειτουργούσαν με βάση το Σύνταγμα τότε θα μπορούσαν να πουν απλά ότι όποιος δεν εκπληρώνει τις συνταγματικές του υποχρεώσεις δεν μπορεί να απολαμβάνει και τα δικαιώματα που το παράσχει το Σύνταγμα. Και αν δεν κάνω λάθος ένα από αυτά είναι η ιδιοκτησία.\nΔηλαδή θέλει πολλή σκέψη; Αλλά όπως είπαν και οι φίλοι παραπάνω, είναι βαθιές οι ρίζες... τόσο βαθιές ώστε να απλώνονται και περιμετρικά κομμάτων που αγωνίζονται να τις κόψουν (εννοείς τι εννοώ πιστεύω).\nΚαλά έκανες και τα έγραψες.. χρειάζεται πότε πότε\n30 Νοεμβρίου 2008 - 11:59 μ.μ.\nΠολύ καλά τα λες... και τι έχουμε να δούμε ακόμα... έχουμε νομίζω ξεφύγει εντελώς!\nΔυστυχώς δεν γίνονται αυτά τα πράγματα... Α, πα, πα, πα...\n2 Δεκεμβρίου 2008 - 3:16 π.μ.\nΕυτυχώς που οι παππούδες μας δεν βρίσκονται εν ζωή...γιατί θα είχαν καταρεύσει όλα τα πιστεύω τους.\nΚαλό βράδυ και καλορίζικο το καινούργιο σπιτικό σου.\nΑντε να μετακομίσει και η ομάδα μας (στο δικό της γήπεδο) μπας και δούμε καμιά άσπρη μέρα...\n2 Δεκεμβρίου 2008 - 7:08 μ.μ.\nΑγαπητέ μου fractal, απ' όσο θυμάμαι μόνο ο μακαρίτης ο Τρίτσης είχε τολμήσει να θέσει ανοιχτά το ζήτημα...\n2 Δεκεμβρίου 2008 - 7:09 μ.μ.\nΚαλησπέρα γλυκειά μου.\nΘα ανταποκριθώ με την πρώτη ευκαιρία.\n2 Δεκεμβρίου 2008 - 7:10 μ.μ.\nΚαλώς ήλθες Αγγελική.\nΑν αρχίσουν να πληρώνουν φόρους, θα πρέπει να ξεπουλήσουν πολλά....με τόσα χρέη, τόσων ετών.\n2 Δεκεμβρίου 2008 - 7:12 μ.μ.\nΚαλησπέρα αγαπητή μου.\nΔεν διαφωνεί κανείς ότι η ιερωσύνη είναι επάγγελμα. Η μεγάλη διαφωνία έγκειται στις πρωτοφανείς (οικονομικές) προσδοκίες που έχουν μερικοί ρασοφόροι από τη δουλειά τους...\nΤο απίστευτο αλησβερίσι με την κοσμική εξουσία προκειμένου οι επιχειρήσεις τους να ανεβάσουν τα κέρδη τους μέχρι τον ουρανό.\nΚαι -κυρίως-οι ασύλληπτες μέθοδοι, τις οποίες χρησιμοποιούν...\nΠολλά φιλιά από τον Βορρά...\n2 Δεκεμβρίου 2008 - 7:20 μ.μ.\nΘα μπορούσα να λέω πολλά πράγματα, για τον Ελληνικό κλήρο. Το βέβαιο είναι ένα: Μετά τον Χριστόδουλο, πολλά θα σκάσουν μύτη... Ανεκτίμητες περιουσίες, που με τα γνωστά επιτηδευμένα παραθυράκια του νόμου επιτρέπουν σε κληρικούς και λαϊκούς να θησαυρίζουν σε μια περίοδο τρομερής οικονομικής κρίσης για τους υπόλοιπους Έλληνες που φυσικά είναι απέξω από το χορό. Όσοι είναι μέσα, οι «παντακαθαρίδηδες», μπορούν να τζιράρουν στην αγορά κεφάλαια, εκατομυρίων ευρώ, σε μια χώρα, που ένας νόμιμα αμοιβόμενος εργαζόμενος με πτυχία, σπουδές και εμπειρία θα χρειαζόταν 300 χρόνια. Οικόπεδα του Δημοσίου εκποιούνται σε «επιτήδειους» με έναν «αργόστροφο» Δημ. Τομέα και κρατικό μηχανισμό που αδυνατούν να ελέγξουν οτιδήποτε, πράγμα φυσικό, όταν ελέγχονται από τους οικονομικά ισχυρούς που στην τρέχουσα περίοδο είναι οι «πεντακαθαρίδηδες».\nΝομικοί σύμβουλοι, Υπουργοί, Offshore εταιριάρχες είναι μέλη συχνά της ίδιας οικογένειας. Που λυμαίνεται τον εναπομείναντα άξιο λόγου Δημόσιο πλούτο, και εμείς οι υπόλοιποι τους κρατάμε απλά το ...φανάρι.\nΑκόμη και να «χωρίσει» ο κλήρος (συγχώρεσέ μου τον διαχωρισμό από τον όρο εκκλησία γιατί «εκκλησία» είναι μάζωξη είναι κοινωνικός ιστός και πάει πολύ βαθύτερα από τα σημερινά παπαδαριά) αγαπητέ Fegia, όλοι αυτοί Αγρόν Ηγόρασαν... Οι ίδιοι άνθρωποι (οι δικοί τους) θα είναι πάλι «στα πράγματα» με τον ένα ή τον άλλον τρόπο.\nΠαράλληλα για να εκλέγονται και οι ημέτεροι, η εκκλησία, διατηρεί και σχέσεις με ανθρώπους απλούς φροντίζοντας να τους «ταΐζει» γιατί ως γνωστόν ο Έλληνας είναι γνωστός «παρα-δόπιστος», δηλ πάει με τον παρά.\nΦοβάμαι πως όλοι αυτοί στις μέρες που έρχονται θα είναι σαν την Αντουανέτα. Νομίζουν πως είναι ανέξοδο, να πλουτίζουν έτσι στα μούτρα όλων εμάς, που οσονούπω, θα αρχίσουμε να τα βγάζουμε πέρα, πολύ δύσκολα...\n3 Δεκεμβρίου 2008 - 2:02 μ.μ.\nΟ "δικός μας" έλεγε ότι " η θρησκεία είναι το όπιο του λαού".\nΔεν συμφωνώ με αυτή τη θέση.\nΑν όμως αντικαταστήσω το ¨θρησκεία" με την "εκκλησία" (σαν θεσμό, με τα σημερινά της χάλια), δεν θα είχα και σοβαρές αντιρήσεις...\nΜαριέλα μου, ότι και να πω εγώ και συ...άλλοι είναι αυτοί που βαράνε τα όργανα.\n3 Δεκεμβρίου 2008 - 5:12 μ.μ.\nΚωνσταντίνε, πολύ ακριβές και περιεκτικό το σχόλιό σου (μέσα στην εντυπωσιακή λιτότητα της έκφρασής του).\n3 Δεκεμβρίου 2008 - 5:14 μ.μ.\nΑπό όλα όσα πολύ σωστά επισημαίνεις, σημειώνω τη διάκριση μεταξύ κλήρου και εκκλησίας.\nΣημαντική παρατήρηση, για να είμαστε ακριβοδίκαιοι.\nΘα προχωρούσα και σε μια περαιτέρω κατηγοριοποίηση μεταξύ κατώτερου και ανώτερου κλήρου.\nΌχι ότι λείπουν τα παραδείγματα ατασθαλιών και ανήθικων πράξεων μεταξύ των κατώτερων κληρικών αλλά στην ανώτερη βαθμίδα τα ποσά είναι άλλα.\n"Πολλά τα λεφτά" που θάλεγε και ο Καλογήρου στον Κούρκουλο...\nΤο μείζον πρόβλημα είναι το Ιερατείο.\nΤουλάχιστον από την Ιερά Εξέταση και δώθε.\nΚαι ας μην ενίστανται οι καθ' ημάς Ορθόδοξοι γιατί και στο Βυζάντιο έγιναν χειρότερα αίσχη...\nΗ Εξουσία φίλε μου... η Εξουσία...\n(Και τα εξ αυτής απορρέοντα κέρδη).\nΆλλο πίστη (σε οποιοδήποτε δόγμα και πιστεύω) και άλλο αυτός ο καλοστημένος μηχανισμός απομύζησης της ανθρωπότητας!!!\n5 Δεκεμβρίου 2008 - 6:12 μ.μ.\nFegia, φίλε μου, διάλεξα να σου γράψω τώρα, γιατί ξέρω και εσύ πως σκέφτεσαι. Τραγικό το γεγονός που συνέβηκε, έτσι άδικα να χάνεται ένα παιδί!!! Οργή και αγανάκτηση με πλημμυρίζει, όπως νομίζω και τον περισσότερο κόσμο.\n7 Δεκεμβρίου 2008 - 9:31 μ.μ.


07/09/2012 – Sufir3d\nΔυστυχώς οι εξελίξεις επιβεβαιώνουν τους πλέον μύχιους φόβους μας. Δημοσκοπήσεις ανεβάζουν την δύναμη της Χ.Α σε 10 και 12%. Αναδεικνύοντας μια όχι και τόσο αδικαιολόγητη δυναμική που δυστυχώς εξηγείται για 2 τουλάχιστον λόγους. Διαβάστε περισσότερα “Η Χ.Α ανεβαίνει, εμείς τι κάνουμε…!!!!!!”\nΣυντάκτης Δημήτρης ΑργυρόςΔημοσιεύτηκε την 07/09/2012 Κατηγορίες ΚΟΥΛΤΟΥΡΑ, ΠΟΛΙΤΙΚΗΕτικέτες αντιφασισμός1 σχόλιο στο Η Χ.Α ανεβαίνει, εμείς τι κάνουμε…!!!!!!


Ανακλήθηκαν 19 παράτυπες πρόωρες συνταξιοδοτήσεις.\nΕπικαιροτητα March 12, 2015 admin 0\nγενικός επιθεωρητής Δημόσιας Διοίκησης1 Περιφερειακό Συμβούλιο1 Περιφέρειας Αττικής1 πρόωρες συνταξιοδοτήσεις1\nΠρόκειται για αγρότες που δεν πληρούσαν τις προϋποθέσεις της σχετικής νομοθεσίας Με απόφαση της Περιφερειακής Αρχής Αττικής ανακλήθηκαν παράτυπες συνταξιοδοτήσεις αγροτών, επειδή δεν πληρούσαν...\nΠρόκειται για αγρότες που δεν πληρούσαν τις προϋποθέσεις της σχετικής νομοθεσίας\nΜε απόφαση της Περιφερειακής Αρχής Αττικής ανακλήθηκαν παράτυπες συνταξιοδοτήσεις αγροτών, επειδή δεν πληρούσαν τις προϋποθέσεις που καθορίζονταν από τη σχετική νομοθεσία. Πρόκειται για 19 περιπτώσεις πρόωρης συνταξιοδότησης αγροτών στο πλαίσιο εφαρμογής Κανονισμού της Ευρωπαϊκής Ένωσης για τη στήριξη της αγροτικής ανάπτυξης.\nΗ υπόθεση εκκρεμεί από το 2010, ενώ ο γενικός επιθεωρητής Δημόσιας Διοίκησης είχε ζητήσει το 2010 και το 2011 την ανάκλησή τους επειδή δεν πληρούνταν οι απαιτούμενες προϋποθέσεις. Σε έκθεσή τους οι επιθεωρητές έκριναν ότι δεν ήταν νόμιμα αιτιολογημένες 19 αποφάσεις του νομάρχη Δυτικής Αττικής, με τις οποίες υπάχθηκαν στο καθεστώς πρόωρης συνταξιοδότησης, επειδή δεν πληρούσαν τις προϋποθέσεις που καθορίζονταν από τη σχετική νομοθεσία. Η πλημμέλεια αφορούσε κυρίως στην έλλειψη βεβαίωσης από την οποία να προέκυπτε η κατά κύριο επάγγελμα απασχόληση του αιτούντος με τη γεωργία κατά την τελευταία 10ετία πριν από την υποβολή της αίτησης για την ένταξη στο πρόγραμμα.\nΓια την υλοποίηση του Κανονισμού της ΕΕ για τη στήριξη της αγροτικής ανάπτυξης ψηφίστηκε ο Ν.2237/1994 και κατόπιν, προκειμένου να εξειδικευθεί το μέτρο, εκδόθηκε σειρά υπουργικών αποφάσεων. Το πρόβλημα στις συγκεκριμένες περιπτώσεις αφορούσε, σύμφωνα με έκθεση επιθεώρησης – ελέγχου – έρευνας, των επιθεωρητών Δημόσιας Διοίκησης, μη νόμιμες / παράτυπες αποφάσεις του πρώην νομάρχη Δυτικής Αττικής.\nΣτις 20 Μαΐου 2011, η Εκτελεστική Επιτροπή της Περιφέρειας Αττικής αποφάσισε να κάνει δεκτή σχετική εισήγηση της τότε αντιπεριφερειάρχη Δυτικής Αττικής «με την προϋπόθεση ότι θα ολοκληρωθεί η διαδικασία νομικά». Όπως αναφέρει σε ανακοίνωσή της η σημερινή Περιφερειακή Αρχή, η εισήγηση αποτελούσε στην ουσία ενημέρωση, χωρίς να περιέχει πρόταση ανάκλησης (μόνο στο θέμα της συζήτησης αναφερόταν η ανάκληση) με αποτέλεσμα η απόφαση της Εκτελεστικής Επιτροπής να είναι τελείως ασαφής και γενικόλογη. Επιπλέον, σύμφωνα με τον Καλλικράτη (άρθρο 174 του Ν. 3852/2010), η Εκτελεστική Επιτροπή ώφειλε να φέρει το θέμα στο Περιφερειακό Συμβούλιο ή να το παραπέμψει στον αρμόδιο αντιπεριφερειάρχη για να προχωρήσει η ανάκληση των συνταξιοδοτήσεων.\nΑκολούθησε πρόσκληση προς τους ενδιαφερόμενους να προσκομίσουν οποιοδήποτε στοιχείο είχαν στη διάθεσή τους πριν από την έκδοση της διοικητικής ανάκλησης. Τα διάφορα όμως δικαιολογητικά που προσκομίσθηκαν, όπως επισημαίνει η νέα Περιφερειακή Αρχή, δεν αναιρούσαν στην πράξη το πόρισμα των ελεγκτών για την έλλειψη των νομίμων προϋποθέσεων της πρόωρης συνταξιοδότησης.\nΌπως επισημαίνεται από το επιτελείο της περιφερειάρχη Αττικής κυρίας Ρένας Δούρου, η νέα περιφερειακή Αρχή μόλις έλαβε γνώση της υπόθεσης που εκκρεμούσε, σύμφωνα και με την εισήγηση του γενικού επιθεωρητή Δημόσιας Διοίκησης, από το 2010, προχώρησε άμεσα στην ανάκληση και των 19 αποφάσεων πρόωρης συνταξιοδότησης. Παράλληλα ζήτησε γνωμοδότηση από τη Νομική Υπηρεσία της Περιφέρειας Αττικής για την ύπαρξη τυχόν περαιτέρω ευθυνών των υπολόγων.


Παρασκευή, 12-Οκτ-2018 15:02\nΟ διευθύνων σύμβουλος της ΔΕΠΑ Δημήτρης Τζώρτζης παρέδωσε στον διοικητή του Γενικού Νοσοκομείου Αθηνών "Η ΕΛΠΙΣ" Χρήστο Βαράκη και τον πρόεδρο του Δ.Σ. Παναγιώτη Μπέη, την Πέμπτη, πέντε διφασικούς απινιδωτές με εξωτερικό βηματοδότη για την κάλυψη επειγουσών αναγκών του νοσοκομείου.\nΟ διοικητής του ΓΝΑ "Η ΕΛΠΙΣ" ευχαρίστησε ιδιαίτερα τον διευθύνοντα σύμβουλο για την ευαισθησία της ΔΕΠΑ και την ευγενική προσφορά της προς το ΓΝΑ "Η ΕΛΠΙΣ", η οποία συμβάλλει στην πλήρη κάλυψη των σχετικών αναγκών του νοσοκομείου.\nΑναφορικά με τη δωρεά της ΔΕΠΑ, αυτή συνίσταται σε πέντε απινιδωτές με εξωτερικό βηματοδότη "μηχανήματα που κυριολεκτικά σώζουν ζωές", όπως ανέφερε χαρακτηριστικά ο συντονιστής διευθυντής της Καρδιολογικής Κλινικής Τρίκας Αθανάσιος.\n10:02 Η ανισότητα πλούτου είναι πολύ χειρότερη από όσο νομίζουμε -και οι φορολογικοί παράδεισοι παίζουν το ρόλο τους\nΗ "ολοκούζουλη" τορπίλη βυθίζει Τσίπρα (31)\nΝέος Νόμος Κατσέλη και προστασία κύριας κατοικίας (5)\nΑνακοίνωση της ΔΕΠΑ.


Συνεχίζεται για 2η μέρα η δίκη για τη δολοφονία του 'Α.Χατζηκωστή - Ειδήσεις Newsit.gr\nNewsit / Ελλάδα / Συνεχίζεται για 2η μέρα η δίκη για τη δολοφονία του ‘Α.Χατζηκωστή\nΣυνεχίζεται για 2η μέρα η δίκη για τη δολοφονία του ‘Α.Χατζηκωστή\nΔημοσιεύθηκε: 08.06.2010 | 07:55\nΗ Ε. Σκορδέλη μπαίνει στην αίθουσα του δικαστηρίου\nΓια δεύτερη μέρα συνεχίζεται σήμερα η δίκη για την δολοφονία του κύπριου εκδότη και επιχειρηματία Άντη Χατζηκωστή. Με μικροεντάσεις και διακοπές σημαδεύτηκε η χθεσινή πρώτη μέρα.\nΗ πρώτη μέρα, είχε διαδικαστικό χαρακτήρα και επικεντρώθηκε στην παράθεση παραδεκτών τεκμηρίων. Η χθεσινή όμως πρώτη μέρα σημαδεύτηκε και από τις πολλές διακοπές από την υπεράσπιση, η οποία ήθελε να εξετάσει και πάλι τα τεκμήρια.\nΟι συχνές διακοπές ανάγκασαν δύο από τους δικαστές να απευθυνθούν προς την υπεράσπιση αν θέτει θέμα αμφισβήτησης τεκμηρίων. Αν όχι, ανέφεραν οι δυο δικαστές, τότε δεν υπάρχει λόγος για περαιτέρω χρονοτριβής. Έτσι η διαδικασία συνεχίστηκε χωρίς διακοπές.\nΣήμερα η δίκη θα αρχίσει στις 08:30 το πρωί, εκτός απροόπτου.\nΗ πρώτη μέρα της δίκης αναλυτικά:\nΟλοκληρώθηκε για σήμερα η ακροαματική διαδικασία για τη δίκη του φόνου του Διευθύνοντος Συμβούλου του Συγκροτήματος ΔΙΑΣ και ΣΙΓΜΑ, Άντη Χατζηκωστή. Η διαδικασία επικεντρώθηκε σήμερα στην παράθεση των τεκμηρίων. Αύριο η διαδικασία θα συνεχιστεί από τις 08:30 το πρωί.\nΜετά τη διακοπή, άρχισε και πάλι η διαδικασία, με τη συνέχεια της παράθεσης των παραδεκτών γεγονότων και από τις δύο πλευρές. Αυτή την ώρα συνεχίζεται η κατάθεση του επικεφαλής του Φωτογραφικού Τμήματος του Αρχηγείου Αστυνομίας για τα παραδεκτά γεγονότα. Στο δικαστήριο λέχθηκε ότι η Έλενα Σκορδέλη τις μετοχές της, τις αγόρασε απο τον Κίκη Λαζαρίδη, Γιώργο Ποταμίτη, Χριστίνα Σαρρή και Αλέξη Γαλανό.\nΔιακόπηκε για 10λεπτο διάλειμμα η δίκη. Στο πρώτο σκέλος έγινε η παράθεση των παραδεκτών γεγονότων και τεκμηρίων ενώ έγινε παρουσίαση έγχρωμου και ασπρόμαυρο ντοκουμέντου το οποίο έγινε δεκτό και απο τις δύο πλευρές.\nΑυτή την ώρα η διαδικασία επικεντρώνεται στην εξασφάλιση του πακέτου μετοχών απο την Ελενα Σκορδέλη, και την αγορά τους απο την οικογένεια Σαρρή.\nΣημειώνεται οτι το δίκαιο της Κύπρου είναι το αγγλοσαξωνικό που σημαίνει οτι τα μέρη στη δίκη αποτελούνται απο τους δικαστές, τους δικηγόρους υπεράσπισης και την εισαγγελία ενώ δεν υπάρχει πολιτική αγωγή.\nΕπεισόδιο με την Σκορδέλλη\nΤις τελευταίες ημέρες η κατηγορούμενη Ελενα Σκορδέλλη απασχολεί και πάλι την επικαιρότητα με την καταγγελία του δικηγόρου της για εισβολή δημοσιογράφων στο κελί της. Η υπόθεση αφορά την παρουσία της Στεφανίας Σάββα και της Γαλλίδας δημοσιογράφου Lise Martin στη γυναικεία πτέρυγα των φυλακών την περασμένη Τετάρτη.\nΗ Ε. Σκορδέλλη, μέσω του δικηγόρου της Μιχαλάκη Κυπριανού, υποστηρίζει ότι οι δύο δημοσιογράφοι έλαβαν αντικανονική άδεια απο τον αναπληρωτή διευθυντή Γ. Τρυφωνίδη με στόχο να της πάρουν συνέντευξη. Κατά τον κ.Κυπριανού, οι δύο δημοσιογράφοι εισήλθαν στο κελί της Ε. Σκορδέλλη και την πίεζαν να τους μιλήσει, παρά το ότι ο ίδιος και η Ε. Σκορδέλλη είχαν διαμηνύσει ότι δεν ήθελαν κάτι τέτοιο ενόψει της δίκης.\nΑπο της πλευρά της όμως η δημοσιογράφος του ΡΙΚ Στεφανία Σάββα, υποστηρίζει πως τα γεγονότα δεν εκτυλίχθηκαν όπως τα καταγγέλει ο δικηγόρος της Ε. Σκορδέλλη. Αναφέρει πως τη συγκεκριμένη ημέρα και μετά απο άδεια βρέθηκε στις φυλακές συνοδεύοντας τη Γαλλίδα δημοσιογράφο, η οποία εργάζεται σε γαλλικό περιοδικό και βρίσκεται στην Κύπρο για να καλύψει την υπόθεση της δίκης.\nΎστερα από συνεννόηση με τον αν. διευθυντή των Φυλακών, η κ. Martin πήρε συνέντευξη από τον κ. Τρυφωνίδη στο χώρο των καφενείων και στη συνέχεια του ζήτησε την άδεια να δει το χώρο της γυναικείας πτέρυγας και συγκεκριμένα τα εργαστήρια όπου απασχολούνται οι κρατούμενες. Ο κ. Τρυφωνίδης κατέστησε σαφές στις δύο δημοσιογράφους ότι απαγορεύεται να συνομιλήσει με τις κρατούμενες – κατάδικες και ότι δεν θα της επιτραπεί η είσοδος στα κελιά. Με τη συνοδεία αξιωματικών των φυλακών, οι δύο δημοσιογράφοι μπήκαν στην πτέρυγα και πολλές κρατούμενες βρίσκονταν έξω, αλλά όχι η Έλενα Σκορδέλλη. Οπως ισχυρίζεται η κα Σάββα, δύο απο τις κρατούμενες ζήτησαν απο τις δημοσιογράφους να καθίσουν για λίγο μαζί τους αλλα εκείνη τους εξήγησε οτι οι κανονισμοί το απαγορεύουν.\nΣτη συνέχεια οι δύο δημοσιογράφοι χωρίστηκαν: η κα Σάββα πήγε στα γραφεία και η κα Martin στα εργαστήρια συνοδεία αξιωματικού. Η κα Σάββα μετά απο λίγα λεπτά βγήκε έξω από τα γραφεία, για να συναντήσει τη Γαλλίδα δημοσιογράφο και να φύγουν απο τις φυλακές. Εκείνη την ώρα κι ενώ η κα Σάββα βρισκόταν στο προαύλιο της φυλακής περιμένοντας τη Γαλλίδα συνάδελφό της, είδε απο μακρυά την Ε. Σκορδέλλη και τη χαιρέτησε, παρουσία σωφρονιστικών υπαλλήλων. Σύμφωνα με την κα Σάββα, η Ε. Σκορδέλλη άρχισε να φωνάζει, ρωτώντας την γιατί να επισκευτεί τις φυλακές πέντε ημέρες πρίν απο την έναρξη της δίκης. Η κα Σάββα της απάντησε οτι δεν ήταν στο χώρο για ρεπορτάζ και της είπε να ηρεμήσει. Τότε η Ε. Σκορδέλλη άρχισε να φωνάζει «Σας μισώ όλους τους δημοσιογράφους και θα δείτε τι θα σας κάμω όλους όταν θα βγω, γιατί εγώ θα βγω από μέσα. Εσύ είσαι η χειρότερη απ’ όλους. Σας μισώ όλους και θα δείτε τι θα σας κάμω όταν βγω».\nΣε επιστολή που έστειλε στην κυπριακή εφημερίδα «Πολίτης» περιγράφοντας όλα τα γεγονότα, η κα Σάββα τονίζει οτι απλώς συνόδευε τη συνάδελφό της και πως δεν είχε ούτε το δικαίωμα ούτε την πρόθεση να πάρει συνέντευξη.\nΕκτιμάται οτι αυτό το περιστατικό, με την καταγγελία του δικηγόρου της Ε. Σκορδέλλη, αποτελεί συνειδητή ενέργεια των δικηγόρων υπεράσπισης προκειμένου να δημιουργήσουν κλίμα εντός του δικαστηρίου, κατηγορόντας τα μέσα ενημέρωσης για δυσμενή μεταχείρηση των κατηγορουμένων.\nΤο κλίμα μέσα στην αίθουσα δικαστηρίου\nΣτην κατάμεστη αίθουσα παρούσα ήταν και η μάνα του αδικοχαμένου Χαζτηκωστή η οποία στο άκουσμα του κατηγορητηρίου αλλά και στην δραματική περιγραφή του μάρτυρα -και αστυνομικού φωτογράφου που βρέθηκε στην δίκη ξέσπασε σε λυγμούς.\nΗ κα Σκορδέλη είχε ένα παγερό βλέμμα το οποίο φρόντιζε να μην διασταυρώνεται ποτέ με της μάνας και των συγγενών ενώ συνομιλούσε έντονα στους δικηγόρους της. Κατά τα διαλείμματα αν και ο νόμος το απαγορεύει οι δεσμοφύλακες υπήρξαν χαλαροί μαζί της αφήνοντας χρόνο να δει την οικογένειά της και τους φίλους της στην διπλανή αίθουσα του δικαστηρίου.\nΟ τρόπος που ενήργησαν την πρώτη ήμερα οι δικηγόροι της υπεράσπισης, δείχνει μια προσπάθεια κωλυσιεργίας της δίκης και ενός πολέμου νεύρων και εντυπώσεων. Γενικά επικρατούσε εκνευρισμός και ένταση από τους δικαστές προς τους δικηγόρους υπεράσπισης της Σκορδέλη.\nΝέα στοιχεία για τη δολοφονία Χατζηκωστή\nΤο χώμα της Κύπρου σκέπασε τον Αντη\nΤο προφίλ της παρουσιάστριας που κατηγορείται για τη δολοφονία Χατζηκωστή!


Σάββατο, 17 Μάρτιος 2018 22:15\nΣάββατο, 17 Μάρτιος 2018 21:08\nSERRES 1800-ΛΑΪΛΙΑΣ ΟΡΕΙΝΗΣ 4-0... ΣΕ 156 ΜΟΝΑΔΙΚΕΣ ΕΙΚΟΝΕΣ!!!\nΦΩΤΟ: λίγο ο πριν ο Χάρις Πολυχρονιάδης σημείωσε το 4-0, βάζοντας το κερασάκι στην τούρτα και δέχεται τα συγχαρητήρια των συμπαικτών του...\nΣτο ντέρμπι της τετράδας η Serres 1800, ανώτερη στο μεγαλύτερο διάστημα του αγώνα και αποδίδοντας κατά διαστήματα πολύ καλό ποδόσφαιρο έφθασε στην άνετη και επιβλητική νίκη με 4-0 κόντρα στον Λαϊλιά Ορεινής και συνεχίζει στην 2η θέση. Τα γκολ για τους "Πρωτευουσιάνους" σημείωσαν οι Αγγελακάς(2), Αναγνωστίδης και Πολυχρονιάδης. Οι Βουνίσιοι από την μεριά τους που άντεξαν για ένα ημίχρονο, αφού το Α' ημίχρονο έληξε με 1-0 εις βάρος τους, έχουν εξασφαλίσει εδώ και καιρό την 4η θέση και την συμμετοχή τους στα Play Off για την άνοδο στην Επίλεκτη.\nΌρθ.: Αγγελεκάς, Κοθόλκας, Τυχάλας, Παυλίδης, Πάντσιος, Χαλκίδης\nΚαθ.: Λάππας, Παπαδόπουλος Στ., παπαδόπουλος Ι., Μαλαδάκης, Τάντιτς\nΌρθ.: Βασιελίου, Βάκαλος, Χουρουζίδης, Δράκογλου, Πετρίδης, Καρακολίδης\nΚαθ.: Κωστομοίρης, Χατζηνικόλας, Πατσιώρας, Τράκας, Μωυσιάδης\nΣάββατο, 17 Μάρτιος 2018 19:34\nΣάββατο, 17 Μάρτιος 2018 17:34\nΖΕΝΙΘ 88.8 Α.Ο.Σ. - ΗΡΑΚΛΕΙΑ 90-41 ΠΕΙΣΜΩΣΕ ΚΑΙ ΞΕΣΠΑΣΕ!!!\nΗ Σερραϊκή μονομαχία μεταξύ του Ζενίθ 88.8 Α.Ο.Σ. και της Ηράκλειας στο κλειστό γυμναστήριο της Ομόνοιας βρήκε νικητές τους «πράσινους» του Γιάννη Μπουτάκογλου.\nΤο «τριφύλλι» πραγματοποίησε νωθρό ξεκίνημα στον αγώνα. Οι γηπεδούχοι ήταν ασόβαροι στην άμυνα, επιπόλαιοι στην επίθεση σε αντίθεση με τους αντιπάλους τους, οι οποίοι προηγήθηκαν με 9-13 στο 4'\nΗ είσοδος στο παρκέ του Ασημάκη και του Τζουμαϊλή έδωσε πνοή στον Ζενίθ 88.8 Α.Ο.Σ. Οι «πράσινοι» αναδιοργανώθηκαν, πέτυχαν 16-0 σερί και το εναρκτήριο δεκάλεπτο τελείωσε με 25-13.\nΣτο επόμενο δεκάλεπτο το «τριφύλλι» έφερε το παιχνίδι εντελώς στα μέτρα του (38-19 στο 16'). Η περίοδος ολοκληρώθηκε με 43-23.\nΣτο τρίτο δεκάλεπτο ο Ζενίθ 88.8 Α.Ο.Σ. έκανε ό,τι ήθελε στον αγωνιστικό χώρο, «χτύπησε» στο τρανζίσιον την Ηράκλεια ξεφεύγοντας στο σκορ με 66-32.\nΣτη τέταρτη περίοδο οι «πράσινοι» δεν έχασαν τη διάθεσή τους για μπάσκετ, η διαφορά με εύστοχο τρίποντο του νεαρού Καρανικόλα ανέβηκε στο +51 (90-39) και τελικά η αναμέτρηση έληξε 90-41.\nΔεκάλεπτα: 25-13, 43-23 (ημ.), 66-32, 90-41\nΖΕΝΙΘ 88.8 Α.Ο.Σ.(Μπουτάκογλου): Τζουμαϊλής 20 (1), Καρανικόλας 3 (1), Μποζουτσίδης 10 (2), Κυριακόπουλος 4, Τερζής 7, Μητρούδης 2, Ασημάκης 13, Καρακώστας 10, Γιαβρόπουλος 15, Χορτομάρης 6 (2).\nΣάββατο, 17 Μάρτιος 2018 12:03\nΕΠΣ ΣΕΡΡΩΝ... ΤΑ ΤΕΛΙΚΑ ΤΟΥ ΣΑΒΒΑΤΟΥ 17/3...\nΦΩΤΟ: ο Χρήστος Δράκογλου και ο Θανάσης Τυχάλας διεκδικούν με πάθος την μπάλα στο παιχνίδι Serres 1800-Ορεινή 4-0...\nΤο Serresgoal.gr θα σας παρουσιάσει και σήμερα, με τον δικό του μοναδικό τρόπο, το αγαπημένο σας Λεπτό Προς Λεπτό, με πλήρη, έγκαιρη και έγκυρη ενημέρωση όλων των αγώνων, που θα διεξαχθούν σήμερα Σάββατο 17 Μαρτίου 2018, για την Επίλεκτη(Play Off & Out 3η αγων.), την Ανώτερη(24η αγων) και την Β' κατηγορία(Α' όμιλ - Β' όμιλ. /Play Off-2η αγων.), με ώρα έναρξης τις 16:00\nΣάββατο, 17 Μάρτιος 2018 12:02\nΠΑΟΚ ΜΑΥΡΟΛΟΦΟΥ-ΔΟΞΑ ΚΑΤΩ ΚΑΜΗΛΑΣ 0-3 α.α. ΚΑΙ -3 ΟΙ ΓΗΠΕΔΟΥΧΟΙ!!!\nΗ Πειθαρχική Επιτροπή της ΕΠΣΣ στην προχθεσινή της συνεδρίαση εξέτασε και το θέμα της μη διεξαγωγής του αγώνα της περασμένης αγωνιστικής ανάμεσα στον ΠΑΟΚ Μαυρολόφου και τη Δόξα Κάτω Καμήλας. Έκρινε υπαίτια για την μη διεξαγωγή της αναμέτρησης τη γηπεδούχο ομάδα και ως εκ τούτου κατακύρωσε το παιχνίδι στη φιλοξενούμενη ομάδα της Κάτω Καμήλας με σκορ 3-0, ενώ επέβαλε στον ΠΑΟΚ Μαυρολόφου την ποινή αφαίρεσης 3 βαθμών από τη φετινή αγωνιστική περίοδο και 2 βαθμούς από την επόμενη αγωνιστική περίοδο.\n11/03/18 ΠΑΟΚ ΜΑΥΡΟΛΟΦΟΥ-∆ΟΞΑ Κ. ΚΑΜΗΛΑΣ\nΑπό το σωµατείο ΠΑΟΚ ΜΑΥΡΟΛΟΦΟΥ αφαιρούνται τρεις (3) βαθµοί από την τρέχουσα περίοδο και δύο (2) βαθµοί από την επόµενη αγωνιστική 2018-19 σύµφωνα µε τις διατάξεις του Κ.Α.Π.\nΣάββατο, 17 Μάρτιος 2018 12:01\nΜΕ ΧΑΡΑΚΤΗΡΑ «MUST WIN» Ο ΑΓΩΝΑΣ ΤΩΝ ΙΚΑΡΩΝ ΚΟΝΤΡΑ ΣΤΑ ΦΑΡΣΑΛΑ, ΚΥΡ 18/3 – 17:00!!!


Να με φοβάσαι. ⋆ Vivianne X ⋆ TheBluez.gr\nΣε παρατηρώ καιρό τώρα. Παρατηρώ τα παιχνιδάκια μυαλού που επιχειρείς να παίξεις μαζί μου. Σε παρατηρώ να προσπαθείς να με υποβάλλεις σε σκωτσέζικο ντους. Παρατηρώ πως με κοιτάς όταν νομίζεις ότι δεν βλέπω. Παρατηρώ πως τα χάνεις όταν η προσπάθειά σου να μου επιβληθείς καταλήγει στο κενό. Παρατηρώ πως χάνεις τη γη κάτω από τα πόδια σου όταν συνειδητοποιείς ότι το παιχνίδι σου το έχω καταλάβει και στο έχω γυρίσει μπούμερανγκ.\nΜε φοβάσαι. Καλά κάνεις. Να με φοβάσαι.\nΝα με φοβάσαι γιατί δεν με εξουσιάζεις. Να με φοβάσαι γιατί στέκομαι στα δύο μου τα πόδια αυτόνομη, αυτόφωτη και περήφανη. Να με φοβάσαι γιατί ορίζω το σώμα μου και το διαθέτω όπου θέλω, όποτε θέλω και σε όποιον θέλω. Να με φοβάσαι γιατί – κυρίως – ορίζω τη ψυχή μου. Να με φοβάσαι γιατί αυτήν δεν την διαθέτω σε κανένα. Είναι μόνο δική μου.\nΝα με φοβάσαι γιατί είμαι θηλυκό και όχι Barbie. Γιατί μπορώ να φροντίσω την καύλα σου πιο καλά από την κάθε μία. Να με φοβάσαι γιατί θα φροντίσω και την καύλα του μυαλού σου. Και αυτό δεν το θέλεις.\nΝα με φοβάσαι γιατί ζω για τη νέα εμπειρία. Και εάν δεν μπορείς να την προσφέρεις, σου έκλεισα την πόρτα με την μεγαλύτερη άνεση. Να με φοβάσαι γιατί δεν θα σε φροντίσω, δεν θα σου μαγειρέψω, δεν θα σου πλύνω. Αλλά, θα σε πάρω από το χέρι στις 3 το πρωί για να κάνουμε νυχτερινό μπάνιο και σεξ στα βράχια. Θα σε ξυπνήσω για να το κάνω. Και ας δουλεύεις την άλλη μέρα. Να με φοβάσαι γιατί δεν με ενδιαφέρει εάν δουλεύεις την άλλη μέρα.\nΝα με φοβάσαι γιατί ποτέ δε θα βαρεθείς μαζί μου, ποτέ δε θα νιώσεις την ασφάλεια της ρουτίνας. Να με φοβάσαι γιατί με την ίδια άνεση που θα εμφανιστώ το ένα βράδυ στη πόρτα σου με τα δωδεκάποντα μου, θα εμφανιστώ και την άλλη με τις Βερμαχτ.\nΝα με φοβάσαι γιατί θα ακούω και θα ενδιαφερθώ για τα προβλήματά σου. Αλλά το ενδιαφέρον θα είναι πραγματικό. Το αντέχεις το πραγματικό;\nΝα με φοβάσαι γιατί έχω γραμμένα τα λεφτά σου, τις γνωριμίες σου, τα αυτοκίνητά σου. Να με φοβάσαι γιατί είμαι χορτασμένη από αυτά και έχω δικά μου.\nΝα με φοβάσαι γιατί ποτέ δεν θα περιμένω τηλεφώνημά σου. Να με φοβάσαι γιατί ποτέ δεν θα περιμένω μήνυμά σου. Να με φοβάσαι γιατί ποτέ δεν θα περιμένω εσένα για να βγω, να διασκεδάσω. Να με φοβάσαι γιατί θα σε παρατήσω για να συμπαρασταθώ σε μία φίλη που περνάει δύσκολα. Να με φοβάσαι γιατί δεν θα είσαι ποτέ ο κόσμος μου. Να με φοβάσαι γιατί δεν θα είσαι ποτέ η προτεραιότητα μου.\nΝα με φοβάσαι γιατί δίνω πολλά. Αλλά και παίρνω. Να με φοβάσαι γιατί πρέπει να δώσεις αλλιώς δεν θα πάρεις.\nΝα με φοβάσαι γιατί δεν θέλω να σε παντρευτώ. Να με φοβάσαι γιατί δεν θέλω τα παιδιά σου. Να με φοβάσαι γιατί δεν κάνω σχέδια για εμάς. Δεν υπάρχει «εμείς». Γραμμές παράλληλες είμαστε που τέμνονται μια στο τόσο και συνεχίζουν παράλληλα. Να με φοβάσαι γιατί, εκείνη την φευγαλέα στιγμή που τέμνονται, τα απαιτώ όλα από εσένα. Να με φοβάσαι γιατί όταν τα πάρω, σε αφήνω πάλι ελεύθερο.\nΝα με φοβάσαι γιατί διαβάζω το μυαλό σου, διαβάζω τη ψυχή σου, διαβάζω τις σκέψεις σου. Να με φοβάσαι γιατί δεν θα ξέρεις το πρωί που ξυπνάς εάν θα είμαι εκεί ή αν θα έχω φύγει.\nΝα με φοβάσαι γιατί δεν θα σε ερωτευτώ, δεν θα σου παραδοθώ, δεν θα σου δοθώ. Να με φοβάσαι γιατί δεν πιστεύω στον έρωτα, δεν πιστεύω στο «για πάντα».\nΝα με φοβάσαι γιατί έχω περάσει από κόλαση. Και έχω βγει πιο δυνατή, πιο σκληρή αλλά και πιο αγνή από αυτή.\nΟπότε έχεις δίκιο. Να με φοβάσαι. Συνέχισε να με φοβάσαι. Συνέχισε να μην ζεις.


AμεA - Άτομα με Αναπηρία - Δικαιώματα και Παροχές: Τα ονόματα των εκπαιδευτικών για την ενισχυτική σε 12 Δευτεροβάθμιες\nΤα ονόματα των εκπαιδευτικών για την ενισχυτική σε 12 Δευτεροβάθμιες\nΜεγάλο το ενδιαφέρον των εκπαιδευτικών.\nΟλοκληρώθηκε η διαδικασία υποβολής αιτήσεων από τους εκπαιδευτικούς για την ενισχυτική διδασκαλία και ήδη κάποιες διευθύνσεις δευτεροβάθμιας εκπαίδευσης έχουν προχωρήσει στην ανακοίνωση των προσληφθέντων. Το ενδιαφέρον των εκπαιδευτικών ήταν αρκετά μεγάλο, όπως φαίνεται από τα μέχρι στιγμής στοιχεία. Χαρακτηριστικά αναφέρουμε ότι για τις 38 θέσεις φιλολόγων στη Δυτική Θεσσαλονίκη κατατέθηκαν 407 αιτήσεις, ενώ στην σεισμόπληκτη Κεφαλληνία κατατέθηκαν 147 αιτήσεις μόνο από φιλολόγους.\nΟι περισσότεροι από τους εκπαιδευτικούς που προσλαμβάνονται, όπως έγραψε το newsbeast.gr, βρίσκονται σε αρκετά καλές θέσεις στους πίνακες των αναπληρωτών. Οι νέοι υποψήφιοι δεν πρέπει να απογοητεύονται καθώς θα γίνουν προσλήψεις και στο κοινωνικό φροντιστήριο του Υπουργείου Παιδείας.\nΑρκετές διευθύνσεις εκπαίδευσης θα ανακοινώσουν τους καταλόγους με τα ονόματα των εκπαιδευτικών τη Δευτέρα 18 Φεβρουαρίου. Την Τετάρτη στις 19 Φεβρουαρίου θα κληθούν οι προσληφθέντες να δηλώσουν τα Σχολικά Κέντρα Ενισχυτικής Διδασκαλίας όπου επιθυμούν να διδάξουν. Θυμίζουμε ότι η τοποθέτηση δεν πραγματοποιείται με βάση τα κοινωνικά κριτήρια που ισχύουν στους αναπληρωτές του πρωινού προγράμματος (αριθμός παιδιών κλπ) αλλά αποκλειστικά με τη σειρά των υποψηφίων στον πίνακα των αναπληρωτών. Επίσης δεν υπάρχει καμία κύρωση σε περίπτωση που κάποιος αναπληρωτής μειωμένου ωραρίου δηλώσει παραίτηση.\nΟι Διευθύνσεις που έχουν αναρτήσει τους καταλόγους των εκπαιδευτικών που κατέθεσαν αιτήσεις είναι μέχρι στιγμής οι ακόλουθες:\n1. Διεύθυνση Δευτεροβάθμιας Έβρου\n2. Διεύθυνση Δευτεροβάθμιας Ξάνθης\n3. Διεύθυνση Δευτεροβάθμιας Χαλκιδικής\n4. Διεύθυνση Δευτεροβάθμιας Φλώρινας\n5. Διεύθυνση Δευτεροβάθμιας Αχαϊας\n6. Διεύθυνση Δευτεροβάθμιας Αρκαδίας\n7. Διεύθυνση Δευτεροβάθμιας Μεσσηνίας\n8. Διεύθυνση Δευτεροβάθμιας Κυκλάδων\n9. Διεύθυνση Δευτεροβάθμιας Ηράκλειο\n10. Διεύθυνση Δευτεροβάθμιας Ρεθύμνου\n11. Διεύθυνση Δευτεροβάθμιας Κεφαλληνία\n12. Διεύθυνση Δευτεροβάθμιας Δυτική Θεσσαλονίκη


Mohebeilv International Youth Hostel Ντα Χινγγαν Λινγκ Κίνα - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΝτα Χινγγαν Λινγκ Χόστελ\nMohe Conty Daxinganlin, Mohe, Ντα Χινγγαν Λινγκ, Κίνα, 165308 - Προβολή στο χάρτη\nΠερισσότερες πληροφορίες για το Mohebeilv International Youth Hostel\nΧάρη στην ποιοτική διαμονή και την άριστη εξυπηρέτηση του Mohebeilv International Youth Hostel, στην επίσκεψή σας σε Ντα Χινγγαν Λινγκ θα νιώσετε σαν στο σπίτι σας. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο Mohebeilv International Youth Hostel προσφέρει επίσης πολλές εγκαταστάσεις για να εμπλουτίσετε την διαμονή σας στη Ντα Χινγγαν Λινγκ. Για να ονομάσουμε μόνο λίγες από τις εγκαταστάσεις του ξενοδοχείου, υπάρχουν τα 24ωρη ρεσεψιόν, γρήγορο check-in/check-out, φύλαξη αποσκευών, υπηρεσία στάθμευσης οχημάτων, υπηρεσία δωματίου.\nΗ ατμόσφαιρα του Mohebeilv International Youth Hostel αντανακλάται σε κάθε δωμάτιο. Στην ιδιοκτησία θα βρείτε θέρμανση, υπηρεσία αφύπνισης, ξυπνητήρι, ανεμιστήρας, τηλεόραση, καθώς και πολλά άλλα. Το ξενοδοχείο προσφέρει μια άριστη ποικιλία ψυχαγωγικών εγκαταστάσεων, όπως τα μπιλιάρδο. Όποιος κι αν είναι ο σκοπός της επίσκεψης σας, το Mohebeilv International Youth Hostel είναι μια εξαιρετική επιλογή για την διαμονή σας στη Ντα Χινγγαν Λινγκ.


Μυριδάκης Μιχαήλ – Βιογραφικό Λεξικό Ελλήνων Βουλευτών, 1946-1956\nΟ Μιχαήλ Μυριδάκης του Παύλου γεννήθηκε το 1895 και εργάστηκε στον Οργανισμό Τηλεπικοινωνιών Ελλάδος. Πολιτεύθηκε στις εκλογές του 1932 στην περιφέρεια Ζακύνθου με το Κόμμα Ελευθεροφρόνων χωρίς να εκλεγεί και πολιτεύθηκε με το ίδιο κόμμα στις εκλογές του 1936 χωρίς επιτυχία.\nΜεταπολεμικά, πολιτεύθηκε στην περιφέρεια Ζακύνθου με τον συνασπισμό του Μετώπου Εθνικής Αναδημιουργίας στις εκλογές του 1950 χωρίς να εκλεγεί. Στις εκλογές του του 1952 πολιτεύθηκε ως μεμονωμένος υποψήφιος χωρίς να εκλεγεί. Τον Ιανουάριο του 1956, ο Μιχ. Μυριδάκης προσχώρησε στην νεοϊδρυθείσα Εθνική Ριζοσπαστική Ένωση (ΕΡΕ), με την οποία εξελέγη βουλευτής Ζακύνθου στις εκλογές του ίδιου έτους. Επανεξελέγη βουλευτής με την ΕΡΕ στις εκλογές του 1958, του 1961, του 1963 και του 1964.


Ζήτω το ενωτικό δημοψήφισμα του 1950 | ΕΘΝΙΚΙΣΤΙΚΟ ΔΗΜΟΚΡΑΤΙΚΟ ΚΟΜΜΑ\nΔυστυχώς όμως αυτοί που ανέλαβαν την πολιτική διαχείριση του δημοψηφίσματος προσυπέγραψαν ένα κρατικό μόρφωμα το οποίο απέκλειε ρητά τόσο την αυτοθέσμιση όσο και την αυτοδιάθεση και επιπρόσθετα παραχωρούσε δικαιώματα κοινότητος στην μουσουλμανική μειονότητα με ποσοστοτική συμμετοχή στην εξουσία, ενάντια στο δίκαιο της ισότητας των πολιτών σε ένα ενιαίο συνταγματικό υποκείμενο.\nΗ πολιτευομένη εκκλησία ΑΕ τα πούλησε όλα για να κατοχυρώσει τα συμφέροντα της περιβαλλόμενη στη συνέχεια από μια μεγαλοαστική τάξη που με την εύνοια της δημιούργησε.\nΜε αυτό το κρατικό μόρφωμα που ονομάστηκε κυπριακή δημοκρατία άνοιξαν οι πύλες στον τουρκικό επεκτατισμό και στα αιματηρά παιχνίδια του ΝΑΤΟ.\nΕκείνο που μένει ως παρακαταθήκη από το δημοψήφισμα του 1950 είναι ότι αυτός ο λαός δικαιούται μιας πραγματικής δημοκρατίας που θα εδράζεται στο δίκαιο της αυτοθέσμισης και της αυτοδιάθεσης χωρίς κατοχικούς στρατούς και εγγυήτριες δυνάμεις.\nΗ υπόσταση του κυπριακού κράτους που αναδύθηκε από τον αγώνα της ΕΟΚΑ δεν συνάδει με την ψευτοδημοκρατία της Ζυρίχης και το κατακτητικό της σύνταγμα.\nΣτηρίζουμε την κρατική υπόσταση , όχι όμως την ψευτοδημοκρατία.\nΔιεκδικούμε πραγματική δημοκρατία επί της αρχής της ισότητας των πολιτών , του λαϊκού αυτεξούσιου , της αυτοθέσμισης και της αυτοδιάθεσης.\nΗ εντολή του δημοψηφίσματος του 1950 ισχύει.\nΜε την σημαία της αυτοδιάθεσης η Κύπρος θα νικήσει και θα κατατροπώσει μια μέρα και τους κατακτητές και τους προδότες.\nΚάτω η τυραννία της εκκλησίας και της μεγαλοαστικής παρασιτικής τάξης.


Προκρίθηκε στη φάση των ομίλων του Κυπέλλου ο Αιγινιακός\n31/08/2017 - 09:19\n«Σόκαρε» τη Βέροια ο Αιγιναικός! Με γκολ του Παπαδόπουλου στο 90ο λεπτό, η ομάδα του Κώστα Νικολαΐδη γνώρισε… γλυκιά ήττα με 2-1 από τη Βέροια, ωστόσο η νίκη της με 1-0 στο πρώτο ματς της χάρισε την πρόκριση στη φάση των ομίλων του Κυπέλλου!\nΗ Βέροια είχε ανοίξει το σκορ στο 24ο λεπτό με τον Ρούνεϊ, με τον Σουλιώτη στο 88’ να γράφει το 2-0 με κεφαλιά και να γέρνει την πλάστιγγα υπέρ των γηπεδούχων. Ωστόσο, ο Παπαδόπουλος με τη συμπλήρωση των 90 λεπτών σκόραρε το «χρυσό» γκολ για την ομάδα του, το οποίο σε συνδυασμό με τη νίκη τους στο πρώτο ματς με 1-0 χάρισε την πρόκριση στον Αιγινιακό στους ομίλους του Κυπέλλου.\nΒέροια (Απόστολος Χαραλαμπίδης): Σοϊλεμέζογλου, Τσιούχας (77' Λαζόπουλος), Δαμιανάκης (90+2' Λάσκαρης), Σουλιώτης, Καψάλης, Λάσκαρης, Δόρης, Μπαστιάνος, Λίταινας (84' Νύκταρης), Ουνγιαλίδης, Βανκεβάι.\nΑιγινιακός (Κώστας Νικολαΐδης): Καραγκιόζης, Παπαδόπουλος, Λιόλιος, Γιαζιτζόγλου, Βλάχος, Πολύζος, Γκατσολάρι, Ζούρκος (90+5' Αντωνόπουλος), Δωματάς (90+1' Ανδρικόπουλος), Λεφίδης, Σοφιάνης (73' Προσκυνητόπουλος).


ΤITAN: Γιατί ρίχνει 35 εκατ. δολάρια στην αμερικανική αγορά | Liberal Markets\nΠαρασκευή 3 Δεκεμβρίου 2021, 08:56\nΤITAN: Γιατί «ρίχνει» 35 εκατ. δολάρια στην αμερικανική αγορά\nΜε στόχο την αύξηση των εισαγωγών τσιμέντου χαμηλού ανθρακικού αποτυπώματος στην αγορά των ΗΠΑ από το 2023 και ύστερα, την υιοθέτηση πολιτικών βιώσιμης ανάπτυξης και την κάλυψη της αυξημένης ζήτησης στις ΗΠΑ κινείται η ΤΙΤΑΝ. Ο κατασκευαστικός κλάδος μετά το πακέτο του προέδρου Μπάιντεν ύψους 1 τρισ. δολαρίων αναμένεται να καταγράψει εκρηκτική ανάπτυξη. Σε αυτό το πλαίσιο η ΤΙΤΑΝ επένδυσε 35 εκατ. δολάρια για την κατασκευή αποθήκης χωρητικότητας 70.000 τόνων στον σταθμό εισαγωγών Port Tampa Bay στη Φλόριντα.\nΗ επένδυση θα αναβαθμίσει την εισαγωγική δυναμικότητα του Τιτάνα στις ΗΠΑ, ενώ ταυτόχρονα θα αυξήσει τη δυνατότητα παροχής τσιμέντου και τσιμεντοειδών προϊόντων με χαμηλό αποτύπωμα άνθρακα στη χώρα.\nΗ αναβάθμιση του σταθμού εισαγωγών Port Tampa, γίνεται σε μια εποχή που η αγορά στη Φλόριντα βρίσκεται σε ταχεία ανάπτυξη και αναμένονται μεγάλες επενδύσεις στον τομέα των υποδομών. Χαρακτηριστικά είναι τα στοιχεία της Ένωσης Αμερικανικών Τσιμεντοβιομηχανιών (PCA), τα οποία προβλέπουν αύξηση της κατανάλωσης τσιμένου 14,8% στις ΗΠΑ έως το 2024, ποσοστό που δεν περιλαμβάνει τις προοπτικές ανόδου από το πρόγραμμα επενδύσεων 1 τρισ. δολ. που έχει ανακοινωθεί για τις υποδομές.\nΈτσι λοιπόν, με το βλέμμα στο γιγαντιαίο πακέτο της κυβέρνησης Μπάιντεν και στην ανάπτυξη που αναμένεται να καταγραφεί στις κατασκευές, η Τιτάν αναμένεται να ενισχύσει την παρουσία της στην αμερικάνικη αγορά.\nΜε εκτιμώμενη ημερομηνία ολοκλήρωσης του έργου στις αρχές του 2023, η αναβάθμιση του σταθμού προστίθεται και σε άλλες πρόσφατες επενδύσεις στο εργοστάσιο τσιμέντου Pennsuco του Τιτάνα στο Μέντλεϊ της Φλόριντα. Οι επενδύσεις αυτές, οι οποίες υπερβαίνουν τα 20 εκατ.δολ., περιλαμβάνουν έργα όπως η κατασκευή μονάδας μηχανικής επεξεργασίας εναλλακτικών - δευτερογενών καυσίμων, αλλά και υποδομών χρήσης φυσικού αερίου.\nΣυνδυαστικά, θα καταστήσουν δυνατή τη σταδιακή υποκατάσταση των ορυκτών καυσίμων με εναλλακτικά καύσιμα χαμηλού αποτυπώματος άνθρακα, μειώνοντας σημαντικά τόσο το περιβαλλοντικό αποτύπωμα του εργοστασίου όσο και τον όγκο των δημοτικών απορριμμάτων προς ταφή.


Οι επιπτώσεις της ρύπανσης | Η ΚΑΘΗΜΕΡΙΝΗ\nΣτη Νότια Ασία, η ρύπανση αφαιρεί κατά μέσον όρο 30 μήνες ζωής, στην Αφρική 24 μήνες, στη Νοτιοανατολική Ασία 23 μήνες και στον ανεπτυγμένο κόσμο 5 μήνες ζωής.\n04.04.2019 • 22:51\nΤα παιδιά που γεννιούνται σήμερα θα ζήσουν κατά μέσον όρο 20 μήνες λιγότερο εξαιτίας της έκθεσής τους στην ατμοσφαιρική ρύπανση, σύμφωνα με έκθεση που μετρά τις επιπτώσεις της ρύπανσης στο προσδόκιμο ζωής. Η τρίτη ετήσια έκθεση SOGA (State of Global air) σημειώνει ότι η ατμοσφαιρική ρύπανση σκοτώνει περισσότερους ανθρώπους από την ελονοσία και τα τροχαία μαζί.\n«Η ατμοσφαιρική ρύπανση είναι ο πέμπτος μεγαλύτερος γνωστός παράγοντας θνησιμότητας σε παγκόσμιο επίπεδο», σημειώνει η έκθεση του Ινστιτούτου Yγειονομικών Επιπτώσεων (Health Effects Institute). Η ρύπανση προξένησε σχεδόν πέντε εκατομμύρια θανάτους παγκοσμίως το 2017, ήταν δηλαδή υπεύθυνη για έναν στους δέκα θανάτους.\nΠάνω από το 90% του παγκόσμιου πληθυσμού ζει σε περιοχές, στις οποίες η ρύπανση ξεπερνά τα επίπεδα που ορίζει ο Παγκόσμιος Οργανισμός Υγείας. Ακόμη και σε περιοχές στις οποίες η ατμόσφαιρα είναι σχετικά καθαρή, μεγάλη μερίδα πληθυσμού εκτίθεται σε ρύπανση στο εσωτερικό των σπιτιών, εξαιτίας του μαγειρέματος και της θέρμανσης με ξύλα, κάρβουνα και λοιπές κατηγορίες βιομάζας.\nΟι δύο βασικές κατηγορίες ρύπων που μετρούνται στη μελέτη είναι τα μικροσωματίδια (σωματίδια διαμέτρου μικρότερης των 2,5 μικρών) και το επιφανειακό όζον. Δορυφορικά στοιχεία επιτρέπουν τη μέτρηση των ρύπων από το Διάστημα, ενώ παράλληλα, στη μελέτη αξιοποιήθηκαν στοιχεία από 9.000 επιφανειακούς σταθμούς μέτρησης, αντί περίπου 6.000 σταθμών που είχαν χρησιμοποιηθεί στην αντίστοιχη περυσινή μελέτη. Τα δύο στοιχεία προόδου που αναφέρονται είναι ότι η ρύπανση από μικροσωματίδια βρίσκεται σε τροχιά μείωσης στην Κίνα και ότι σε παγκόσμιο επίπεδο, λιγότεροι άνθρωποι χρησιμοποιούν στερεά καύσιμα για το μαγείρεμα. Το μέγεθος της πρόκλησης, όμως, παραμένει τεράστιο, εφόσον ο μισός πληθυσμός της γης –περίπου 3,5 δισ. άνθρωποι– εκτέθηκε σε ρύπανση εσωτερικού χώρου το 2017.\nΤο κομμάτι της έρευνας που αφορά το προσδόκιμο ζωής βασίζεται στη δουλειά του επίκουρου καθηγητή του πανεπιστημίου του Τέξας, Τζόσουα Απτε, ο οποίος υπολόγισε ότι στη Νότια Ασία, η ρύπανση αφαιρεί κατά μέσον όρο 30 μήνες ζωής, στην Αφρική 24 μήνες ζωής, στη Νοτιοανατολική Ασία 23 μήνες ζωής και στον ανεπτυγμένο κόσμο πέντε μήνες ζωής. Παγκοσμίως, η ρύπανση ευθύνεται για το 41% των θανάτων από χρόνια αποφρακτική πνευμονοπάθεια, το 20% των θανάτων από διαβήτη τύπου 2, το 19% των θανάτων από καρκίνο του πνεύμονα, το 16% των θανάτων από ισχαιμικά επεισόδια και το 11% των θανάτων από εγκεφαλικά επεισόδια.\n«Το γεγονός ότι οι ζωές των παιδιών επηρεάζονται τόσο πολύ ήταν πραγματικά σοκ», δήλωσε στην εφημερίδα Guardian ο αντιπρόεδρος του HEI, Ρόμπερτ Ο’ Κίφε. «Δεν υπάρχει μαγική λύση, αλλά οι κυβερνήσεις πρέπει να αναλάβουν δράση».\nΣυσκότιση το βράδυ του Σαββάτου για 60 λεπτά για την Ωρα της Γης


Μια δέσμη για τα σχολεία 2018. Διαγωνισμός CERN - diodos.edu.gr\nΜια δέσμη για τα σχολεία 2018. Διαγωνισμός CERN\nO Ευρωπαϊκός Οργανισμος Πυρηνικών Ερευνών (CERN) προσφέρει σε μαθητές Λυκείου από όλο τον κόσμο -και από την Ελλάδα- την ευκαιρία να σχεδιάσουν και να πραγματοποιήσουν ένα επιστημονικό πείραμα σε μια δέσμη σωματιδίων του CERN μέσω του διαγωνισμού «Μια δέσμη για τα σχολεία 2018» .\nΟ διαγωνισμός, που διοργανώνεται για πέμπτη χρονιά, απευθύνεται σε ομάδες με τουλάχιστον πέντε μαθητές ηλικίας 16 ετών και άνω, με ένα τουλάχιστον ενήλικο υπεύθυνο ως «προπονητή». Οι ομάδες θα προτείνουν ένα επιστημονικό πείραμα που θέλουν να παρουσιάσουν στο CERN. Οι δύο πρώτες θα κερδίσουν ένα ταξίδι στο CERN για την πραγματοποίηση των προτεινόμενων πειραμάτων τους σε μια πλήρως εξοπλισμένη γραμμή δέσμης επιταχυντών. Θα δοθούν επιπλέον βραβεία σε άλλες ομάδες και πιστοποιητικά σε όλους τους συμμετέχοντες.\nΓια πληροφορίες, χρονοδιάγραμμα, σχετικά links πατήστε εδώ\nΕ.Ε.Φ.: Επιστημονική Ημερίδα με τίτλο, Φυσικό περιβάλλον-Αναπαράσταση με χάρτες-GPS και GIS-Διδακτική προσέγγιση της Γεωγραφίας Β΄ Γυμνασίου